Najpoznatije svetske konferencije o zdravom životu - Evento\nZdravom načinu života, pravilnoj ishrani i nezi je veoma važno posvetiti svoju pažnju i usredsrediti se na što bolje razumevanje ovih aspekata i usvajanje saveta i preporuka stručnjaka, kako bi se pospešio opšti kvalitet života. Zbog toga je neophodno postojanje konferencija, sajmova i događaja koji će se baviti ovim oblastima i koji će na najbolji način ispromovisati prave vrednosti.\nCilj organizovanja ovakvih konferencija jeste razmena i unapređenje naučnih i stručnih znanja, iskustava, ideja i širenje dobre prakse među naučnicima i stručnjacima iz ovih oblasti, kako bi se na što bolji način dalje razvijali i unapredili ovi segmenti zdravlja. Na taj način uveliko se pomaže i u širenju svesti pojedinaca o važnosti i značaju zdravog života i sticanju zdravih životnih navika.\nPredstavljamo vam neke od najvećih i najpoznatijih konferencija posvećenih upravo ovim oblastima.\nWorld Nutrition Conference – Svetska konferencija o ishrani\nIshrana je neophodna za ljudski život, ali na sam kvalitet života utiče upravo i činjenica kakvu hranu svaki pojedinac konzumira. Zato je planirano da naredna, 29. po redu Svetska konferencija o ishrani, koja će se održati početkom sredinom juna 2020. godine u Sidneju, bude posvećena debatama stručanjaka iz ove oblasti koji bi trebalo da razgovaraju o svim najnovijim istraživanjima i izazovima u vezi ishrane.\nOva konferencija pruža posebno mesto za sve registrovane dijetetičare, nutricioniste, zdravstvene radnike, istraživače i studente koji rade sa pojedincima na terenu, kako bi razmenjivali vizije i svoja razumevanja pred velikim brojem međunarodnih gledalaca.\nNa svakoj konferenciji, posebna pažnja se posvećuje i kompanijama koje se bave organskom proizvodnjom, s obzirom na to da proizvodi koji su organskog porekla igraju izuzetno važnu ulogu u pravilnoj ishrani, koju stručnjaci uveliko zastupaju.\nCosmoprof North America (CPNA) – svetski priznat sajam lepote\nCosmoprof North America (CPNA) je vodeća izložba lepote u Americi, prepoznata po svom dinamičnom rastu i jedinstvenim programima koji otvaraju vrata novim trendovima i pravim vrednostima u ovoj oblasti. Događaj nudi celoj industriji kozmetike i lepote, priliku da se okuplje, uspostave nove veze i neguju međusobne saradnje.\nCPNA služi kao prvobitna lansirna stanica za sve nove brendove lepote, uvodeći revolucionarne tehnologije, inovacije proizvoda i nove kanale za distribuciju, pakovanje i proizvodnju.\nPosebno se ističe značaj koji ima prirodna nega kože i preparati bazirani na prirodnim supstancama, koji su posebno blagotvorni za kožu i opšte su prihvaćeni u industriji lepote kao adekvatni činioci nege i brige o ovom ljudskom organu.\nSvetska konferencija posvećena zdravlju i životnom stilu organizuje se sa ciljem da promoviše prave vrednosti u ovim oblastima i da razgovorima sa stručnjacima približi široj populaciji neke od najzastupljenijih zdravstvenih problema. Treća konferencija ovog tipa održana je tokom jula 2019. godine u Los Anđelesu.\nNa tribinama u okviru konferencije domaći stručnjaci, ali i važni gosti iz inostranstva, raspravljaju o mnogim temama, uključujući interakciju uma i tela i blagostanje pod uticajem ishrane, vežbanja, sna, metaboličkih poremećaja, mikrobioma, depresije, zavisnosti i mnogih drugih segmenata koji se tiču zdravlja i zdravog životnog stila.\nOva međunarodno priznata konferencija smeštena je u Glazgovu, a organizatori događaja su Institut za unapređenje zdravstvene zaštite i britanski medicinski časopis BMJ. U pitanju je neprofitna organizacija, koja uz pomoć vizionara, lidera i zdravstvenih radnika ima za cilj poboljšanje zdravlja pojedinaca i društava.\nBMJ, kao pružalac zdravstvenog znanja, pomaže lekarima i zdravstvenim organizacijama da poboljšaju medicinsku negu deljenjem svog znanja, stručnosti i tehnologije kako bi poboljšali međusobna iskustva.\nGlavni cilj konferencije je da okupi zdravstvene radnike radi poboljšanja kvaliteta i sigurnosti u zdravstvenoj zaštiti. Ova konferencija pruža savršenu priliku za razmenu iskustava i znanja, uspostavljanje međunarodnih veza i učenje vrhunskih stručnjaka u prijateljskoj i kooperativnoj atmosferi u prelepom okruženju.\nU jednoj takvoj dinamičnoj industriji kao što je zdravstvena zaštita, očekivano je da postoji stalni tok novih inovacija koje potiču od raznih medicinskih istraživača, stručnjaka i drugih znalaca koji pružaju podršku zdravom načinu života.\nZbog toga je izuzetno važno postojanje ovakvih konferencija i događaja, gde stručnjaci iz celog sveta imaju priliku da se sretnu na jednom mestu, da se povežu sa svojim kolegama i prošire svoje vidike iz određene oblasti.


Imunolog Popadić: Trenutna epidemiološka situacija „zatišje pred buru“ - Glas Zaječara\nU Srbiji još 110 novoobolelih, jedan preminuli\nHome Društvo Imunolog Popadić: Trenutna epidemiološka situacija „zatišje pred buru“\nImunolog Dušan Popadić izjavio je danas da je trenutna epidemiološka situacija lakša nego pre nekoliko meseci, ali da može očekivati da je ovo „zatišje pred buru“.\nPopadić je na Radio-televiziji Srbije pozvao mlade da iskoriste leto da se vakcinišu i dodao da ne treba strahovati od vakcine, već od bolesti.\nOn je dodao da nije dostignuto 50 odsto imunizovanih, da je Srbija na oko pola puta ka kolektivnom imunitetu i da je daleko od cilja, te da nije dovoljno ljudi vakcinisano da zemlja mirno čeka jesen.\nPopadić je rekao da ne vidi da će situacija sa ovakvim tempom vakcinacije biti dobra i očekuje da će na jesen biti mnogo više obolelih na dnevnom nivou, da će se broj novoinficiranih meriti hiljadama.\n„Nisam posebno zainteresovan što se pojavio delta soj, koji je nešto zarazniji, već je vuhanski soj napravio dovoljno problema. Problem je što imamo mnogo onih koji su neimunizovani“, naveo je Popadić.\nOn je istakao da zabrinjava ponašanje mlade populacije, da na jesen mora da se krene sa školskom godinom i da će tada biti epidemijskih problema.\nGovoreći o eventualnoj trećoj dozi vakcine, Popadić kaže da o tome ne razmišlja, već želi da svi dobiju prvu i drugu dozu, a da, ako svi prime dve doze, neće biti potrebna treća.\nNapominje da Srbija ima dovoljno vakcina da građani prime i treću dozu, ako bude potrebe.\nPrethodni tekstŠta se do sada zna o delta soju korona virusa, koji je registrovan i u Srbiji\nŠta se do sada zna o delta soju korona virusa, koji je registrovan i u Srbiji


Očekuje se rast cijena goriva ali i pozitivan trend investicione potrošnje – PRIVREDNI PORTAL\n28/03/2017 /0 Comments/in Featured, Lokalne vijesti /by admin\nU narednom periodu se očekuje rast cijena goriva zbog uvođenja akciza, kao i zbog očekivanog rasta cijena sirove nafte na svjetskom tržištu, saopšteno je iz Centralne banke Crne Gore nakon sjednice na kojoj je razmatran Izvještaj o o radu Savjeta za finansijsku stabilnost za 2016. godinu.\n„Stabilnost cijena u Crnoj Gori nije ugrožena, iako je u 2016. godini zabilježen deflatorni trend u kretanju određenih cijena. Cijene aluminijuma su bilježile pad kontinuirano tokom proteklih godina, dok su se cijene goriva smanjivale sve do decembra 2016. godine, kada je zabilježen njihov rast od 3,3 odsto. U narednom periodu se očekuje rast cijena goriva zbog uvođenja akciza, kao i zbog očekivanog rasta cijena sirove nafte na svjetskom tržištu. Inflacija u Eurozoni iznosi 1,1 odsto i ne predstavlja dodatan rizik“, navodi se u saopštenju.\nŠto se tiče investicione potrošnje, ona je, kako se dodaje, pozitivna i rezultat je značajnog obima kapitalnih investicija.\n„Očekuje se nastavak ovakvog trenda i, posredno, preko pozitivnih uticaja koje investicije imaju na zaposlenost i BDP, smanjenje rizika realnog sektora u srednjem roku“, smatraju u CBCG.\nKada je riječ o međunarodnom okruženju u 2016. godini, ostvaren je, kako kažu, skroman rast BDP-a u zemljama koje su glavni trgovinski partneri Crne Gore, izuzev u Rusiji, gdje je zabilježen blagi pad u prethodne dvije godine.\n„Za Crnu Goru, kao malu i otvorenu ekonomiju, značajan uticaj međunarodnog okruženja ostvaruje se preko tokova kapitala, odnosno stranih direktnih investicija, čiji obim varira, ali je i dalje značajan, čineći 10 odsto BDP-a. U 2016. godini, uprkos visokoj osnovi iz prethodne godine, zabilježen je rast u turizmu, što je, takođe, pozitivno uticalo na ostvarenu stopu rasta privrede“, kažu iz CBCG.\nOni ponavljaju da su kamatne stope banaka, uprkos tendenciji blagog pada, i dalje su visoke i predstavljaju barijeru za dinamičniji oporavak privrede.\nBankarski sistem je, kako navode, relativno stabilan, finansijski rizici se smanjuju, ali su i dalje prisutni na individualnom nivou.\n“Finansijski rezultat banaka na agregatnom nivou je pozitivan, dok su likvidnost i solventnost poboljšani i njihovi nivoi su i dalje značajno iznad zakonom propisanog minimuma. U odnosu na godinu ranije, gotovo sve pozicije iz bilansa banaka bilježe rast, i to: ukupna aktiva, depoziti, krediti i kapital. Banke su, i tokom 2016. godine, vodile opreznu politiku kreditiranja realnog sektora, oslanjajući se pretežno na sopstvena likvidna sredstva. Značajan dio novog kreditiranja je bio usmjeren na restrukturiranje i refinansiranje postojećih kredita, što je pozitivno uticalo na oporavak privrede. Depoziti banaka premašuju nivo odobrenih kredita, što potvrđuje podatak da se oko 85 odsto depozita koristi u svrhe kreditiranja privrede. Ukupni krediti i potraživanja banaka tokom 2016. godine bilježe pozitivni trend, uz ostvarenje blagog rasta od 1,27 odsto u odnosu na prethodnu godinu. Parametri kvaliteta aktive tokom 2016. godine bilježe poboljšanje, što pozitivno utiče na stabilnost sistema. Učešće nekvalitetnih kredita u ukupnim kreditima je smanjeno, ali je i dalje izraženo (10,3 odsto na kraju decembra 2016. godine) i upravo ova činjenica uslovljava oprez banaka kada je u pitanju novo kreditiranje“, navodi se u saopštenju.\nU sferi fiskalnog sektora, kako se dodaje, deficit tekućeg budžeta i državni dug prevazilaze zakonom propisane limite, pa je Vlada Crne Gore reagovala definišući i sprovodeći mjere fiskalne konsolidacije, kojima su nivoi ovih kategorija smanjeni u 2016. u odnosu na 2015. godinu.\n„U protekloj godini su ostvareni veći prihodi budžeta, dok su, sa druge strane, smanjeni budžetski izdaci kroz ograničavanje javne potrošnje. Iako preduzete mjere daju rezultate, potrebna su dalja fiskalna prilagođavanja kako bi se prisutni rizici u ovoj sferi smanjili i dostigao poželjan nivo fiskalne stabilnosti. Prema procjenema Ministarstva finansija, nivoi državnog duga i deficita tekućeg budžeta bilježiće pad počev od 2019. godine“, kažu iz CBCG.\nPokazatelji tržišta kapitala u Crnoj Gori su, kako se dodaje, tokom 2016. godine, bili pod snažnim uticajem transakcije emitovanja državnih obveznica u iznosu od 80,4 miliona eura.\n„Dinamičnija trgovina akcijama finansijskog i nefinansijskog sektora nije zabilježena, dok je tržišna kapitalizacija zabilježila negativne stope rasta u odnosu na prethodnu godinu“, navodi se u saopštenju CBCG.\nU sektoru osiguranja, stabilnost je blago osnažena i pokazatelji ukazuju na pozitivne stope rasta ove djelatnosti, iako i dalje uz očiglednu dominaciju obaveznih oblika osiguranja.\n„Može se ocijeniti da postoji veliki prostor za dalji razvoj ovog sektora, što bi imalo pozitivne efekte po stabilnost sistema u narednom periodu“, smatraju u CBCG.\nNa današnjoj sjednici, Savjet je razmatrao i informacije o tekućim pitanjima iz nadležnosti Fonda za zaštitu depozita i podržao rješenja na unapređenju efikasnosti poslovanja ove institucije.\nSjednicom je predsjedavao guverner Radoje Žugić, a prisustvovali su joj svi ostali članovi Savjeta – ministar finansija Darko Radunović, predsjednik Savjeta Agencije za nadzor osiguranja Branko Vujović, i predsjednik Komisije za hartije od vrijednosti Zoran Đikanović i po pozivu direktor Fonda za zaštitu depozita Predrag Marković.\nTags: CBCG, cijene goriva u Crnoj Gori, Ekonomija, Guverner Radoje Žugić, investiciona potrošnja\nOtvoren Sajam sezonskog zapošljavanja Uvoz za 200 miliona eura veći od izvoza


Uskoro rekonstrukcija Miletićeve ulice u Novom Sadu - biće zatvorena više meseci - Gradjevinarstvo.rs\nUskoro rekonstrukcija Miletićeve ulice u Novom Sadu - biće zatvorena više meseci\n21.02.2017. | 021.rs\nUlica Svetozara Miletića u centru Novog Sada ove godine će više meseci biti zatvorena, jer će uskoro početi njena rekonstrukcija. U Upravi za građevinsko zemljište i investicije za 021.rs navode da su trenutno u toku pripremne aktivnosti za pokretanje javne nabavke kojom će biti izabran najpovoljniji izvođač radova, a da će tek po okončanju postupka biti poznato kada će radovi početi i završiti se, kao i kolika će biti tačna vrednost ove investicije.\n- Ulica je opremljena svim komunalnim instalacijama, međutim postojeći vodovod je star, te je potrebna njegova rekonstrukcija, kao i rekonstrukcija kućnih i slivničkih priključaka. Ulica Svetozara Miletića je delimično osvetljena sa zastarelim svetiljkama koje nisu energetski efikasne, te je potrebno postaviti i novo javno osvetljenje. Projektom je predviđena izgradnja novih saobraćajnih površina dve različite širine i to od 5,5 metara na deonici od Ulice Jovana Subotića do kraja Trifkovićevog trga u dužini od 210 metara i 3,5 metara od Trifkovićevog trga do Grčkoškolske ulice u dužini od 120 metara. Celom dužinom planirane su pešačke staze sa obe strane ulice. Površinsko odvodnjavanje obavljaće se tako što će se prikupljati voda uz pomoć poprečnog i podužnog pada do slivnika koji će biti locirani van kolovoza - navode u Upravi za građevinsko zemljište i investicije.\nKako kažu, kućni i slivnički priključci će biti rekonstruisani i povezani na postojeći kolektor, a krak vodovodne mreže će takođe biti rekonstruisan i to u delu od Ulice Jovana Subotića do Grčkoškolske sa povezivanjem na postojeći vodovod.\n- U okviru radova na uređenju Miletićeve ulice postaviće se 14 fenjera koji se montiraju na fasade objekata. Vrsta svetiljki i način osvetljenja u potpunosti će se uklopiti u vrstu i način osvetljenja okolnih ulica - kažu u Upravi za građevinsko zemljište i investicije.


Zaustavljena gradnja HE Hrastje-Mota na Muri zbog negativnog uticaja na okolinu\nVlada Slovenije odlučila je da zaustavi pripreme za izradu nacionalnog prostornog plana (DPN) za hidroelektranu (HE) Hrastje-Mota, prve koja je planirana na reci Muri.\nBrojne nevladine organizacije, koje se protive gradnji HE zbog negativnog uticaja na životnu sredinu, pozdravile su ovu odluku. Međutim, kompanija HSE Group, koja je investitor, smatra da je odluka vlade posledica toga što jedan sektor – zaštita životne sredine, teži ispunjenju parcijalnih interesa na račun širih društvenih, poljoprivrednih i klimatsko-energetskih ciljeva.\nVlada je saopštila da su nakon Rezolucije o pripremi nacionalnog prostornog plana za HE Hrastje-Mota, donete 16. maja 2013. godine, ispitane tri alternative, koje, kako je navedeno u ekološkom izveštaju, imaju značajan uticaj na životnu sredinu (klasa D).\nSve planirane HE, kako se navodi, su derivacionog tipa snage do 55 MW, sa akumulacijama od 4 miliona kubika.\nU izveštaju se zaključuje da ispitane alternative ne omogućavaju postizanje dobrog ekološkog statusa površinskih voda, da ne bi bilo moguće sprečiti pogoršanje njihovog ekološkog statusa, kao i da ne bi bili ispunjeni ciljevi očuvanja prirode.\nU julu 2018. godine, kao deo programa Čovek i biosfera na predlog Slovenije UNESCO je proglasio Rezervat biosfere reke Mure, čineći ga delom globalne mreže rezervata biosfere.\nSlovenačko društvo za izučavanje riba i Udruženje društava za zaštitu reke i održivi razvoj uz Muru – Moja Mura, koje su učestvovale u proceduri izrade ekološkog izveštaja, upozorile su na negativan uticaj na Muru, saopštila je Vlada Slovenije.\nWWF: Otkazati koncesiju za svih 8 HE\nNevladina organizacija WWF je saopštila da iako ima razloga da ovu odluku proslavi, nastavlja borbu za konačnu odbranu reke Mure u Sloveniji, koja čini deo akcije Amazon Evrope.\n„Zahtevamo odluku o ukidanju koncesionog rešenja za svih 8 HE, kao što je to inicirao bivši ministar životne sredine Jure Leben, kao i uspostavljanje zaštićenog područja na Muri. Ostvarivanje obe mere će dugoročno očuvati Muru i doprineti uspostavljanju rezervata biosfere Mura-Drava-Dunav, prvog prekograničnog rezervata biosfere u 5 zemalja”, naveo je WWF.\nHSE Group: U Sloveniji nema obnovljivih izvora energije u izobilju\nHSE Group saopštila je da je kompenzacijskim merama moguće nadoknaditi očekivani uticaj HE na životnu sredinu kako bi one postale ekološki prihvatljive.\nU poslednjih nekoliko meseci kompanija se obratila nadležnim ministarstvima, vladi i javnosti sa nekoliko inicijativa za nastavak konstruktivnog dijaloga.\n„Svesni smo da je potraga za mogućim kompromisnim rešenjem dugoročni posao, koji zahteva puno truda svih zainteresovanih strana, ali verujemo da to treba učiniti na dobrobit svih građana Republike Slovenije, sadašnjih i budućih generacija”, naveo je HSE, i upozorio da u Sloveniji nema obnovljivih izvora energije u izobilju.\nTagovi: HE Hrastje-Mota, hidroelektrana, hidroelektrana, HSE, WWF\nPočetna » Vesti » Životna sredina » Zaustavljena gradnja HE Hrastje-Mota na Muri zbog negativnog uticaja na okolinu


Zgrade za dugove | VAmedia - info portal\nZgrade za dugove\n01/07/2016 01/07/2016 Нема коментара на Zgrade za dugove\nGrad Valjevo pristupiće adaptaciji zgrade nekadašnjeg Radio Valjeva u gradsku kuću . Istovremeno Veće potvrdilo nameru grada da se dug Vidoja Vujića prema gradu umanji za vlasništvo nad starom zgradom Železničke stanice.\nNa sednici Skupštine odbonrici će razmatrati predlog Veća da se dug dug preduzeća Sloga koje je u UPPR-u umanji za vrednost zgrade stare Železničke stanice kod Vukovog spomenika. poreznici su ovaj objekat procenili na 29 miliona dinara , a dug Sloge po ranijim proračunaima iznosi 71,9 miliona dinara. Istini za volju još uvek je nepoznato koliko taj dug iznosi po UPPR-u jer iako je propšlo godinu dana od ulaska pomenutog preduzeća u UPPR valjevska poreska služba još uvek nije obračunala dugovanja. Vamedia očekuje da će po zahtevu za informaciju od javnog značaja ta informacija o dugu biti dostavljena u trenutku kada dug bude i obračunat . Zanimljivo je da prva rata duga prispeva već u avgustu.\nKoliki god bio dug ovog preduzeća kao i preduzeća Vujić Valjevo program UPPR dozvoljava vlasniku u ovom slučaju Vidoju Vujiću da dug može izmirivati prodajom postojeće imovine. Novo Veće samo je potvrdilo odluku prethodnog da se deo duga prema gradu praktično konvertuje u vlasništvo. ” Trebalo bi na ovaj način ubuduće da rešavamo probleme velikih dugova prem gradu koji su na svaki drugi način nenaplativi.S obzirom da ovo preduzeće i još nekoliko preduzeća iz sistema Sloga ima još dugova prema gradu trewbalo bi da ubuduće na ovaj način rešavamo te dugove jer drugi način očito ne postoji. Svi objekti, posebno ovaj koji je predmet ovog ugovora , biće na korišćenju ustanovama kulture i zato bih zamolio direktore tih ustanova da pripreme predloge za adaptaciju posebno Centar za kulturu , Muzej da pripremi predloge objekata koji su van grada , a pripadaju gradu da vidimo kako da to pripremimo i da stavimo u funkciju. Preduzeće Vujići sva ta preduzeća imaju još dugova koji nisu mali i zato bi trebalo da na ovaj način rešavamo probleme”, rekao je Dragan Jeremić zamenik gradonačelnika.\nČlan Veća Borislav Radojičić predložio je i Veće je usvojilo da se za svaki objekat koji bude vraćen u vlasništvo grada na bilo koji način mora odrediti namena u roku od šest meseci. ” Ništa nam ne znači da gomilamo objekte , ako nemamo rešenja za njih u smislu namene, rok od šest meseci je razuman rok da se namena odredi i pristupi adaptaciji shodno nameni”, rekao je Radojičić.\nGradsko veće potom je donelo i odluku da se pristupi adaptaciji zgrade nekadašnjeg Radio Valjeva kako bi ta zgrada što pre bila stavljen u funkciju Gradske kuće.\nDonacije za najbolje\nMali fudbal u Kolubari II


Sport Archives - Page 8 of 41 - RTV Centar Srem\nPredsednik Vučić primio streljaše “Jedinstva” iz Stare Pazove\nGlavnoSportStara Pazova 03/07/2018 0\nPored Ivane Španović predsednik Aleksandar Vučić primio je juče i strelce reprezentacije koji su nedavno na evropskom prvenstvu u Đeru osvojili devet medalja. Među strelcima je bila i Marija Malić, članica streljačke družine “Jedinstvo” iz Stare Pazove koja je osvojila bronzanu medalju u juniorskoj konkurenciji i postavila novi evropski... Read more\nSportStara Pazova 03/06/2018 0\nSutra počinje plej-of za odbojkaše u borbi za titulu prvaka Srbije. U prvoj utakmici četvrt-finala odbojkaši Jedinstva iz Stare Pazove sutra će se u Subotici sastati sa Spartakom. U ostalim utakmicama igraće u Novom Sadu Vojvodina NS Seme-Spartak iz Ljiga, u Novom Pazaru Novi Pazar i Radnički iz Kragujevca... Read more\nRumljani ponovo najuspešniji na državnom prvenstvu\nRumaSport 03/05/2018 0\nJuče je u Sportskom centru u Rumi održano Prvenstvo Srbije za pionire i kadete u asu savateu. Prijavilo se 16 klubova sa 114 takmičara. Najuspešniji je bio Savate boks klub “Ruma” sa osvojenih 10 zlatnih, sedam srebrnih i jednom bronzanom medaljom. Organizatori prvenstva bili su Savate boks klub “Ruma” i... Read more\nRumske ekipe se bore za titulu prvaka i ulazak u viši rang\nGlavnoRumaSport 02/28/2018 0\nŽenski rumski klubovi su za korak bliži titulama u svojim ligama. Sve ekipe su proteklog vikenda ostvarile pobede i učvrstile čelne pozicije na tabeli. “Vizura” je regularni deo “Superlige” završila na prvom mestu sa skorom 17 pobeda i jedan poraz, a u poslednjem kolu pred početak plej-ofa savladan je... Read more\nInđija: 17 medalja za karatiste Železničara\nInđijaSport 02/27/2018 0\nKaratisti inđijskog Železničara imali su veoma uspešan takmičarski vikend. Na Prvenstvu Srema za mlađe uzrasne kategorije koje je održano u Staroj Pazovi osvojeno je 17 medalja od 25 nastupa. Kod nada u borbama pojedinačno Mihailo Grubić izborio je prvo mesto u kategoriji -50 kg, kao i Ilija Pavlović u kategoriji -55kg. Kod... Read more\nPećinciSport 02/26/2018 0\nDonjotovarnička Sloboda juče je u Ogaru odigrala polufinalnu utakmicu Kupa Područnog Fudbalskog Saveza Srem protiv Hajduka iz Divoša i odnela veliku pobedu pri rezultatu 2:1. U nedelju 4. marta Sloboda će, prvi put od osnivanja, igrati finale kupa Područnog Fudbalskog Saveza Srem protiv Podrinja iz Mačvanske Mitrovice. Gosti iz... Read more\nInđija: Fudbaleri “Indiansa 2013.” ostvarili pobedu od 5:1\nGlavnoInđijaSport 02/26/2018 0\nKlub Malog fudbala „Indians 2013.“ iz Inđije ostvario je pobedu od 5:1 u pripremnoj utakmici koja je odigrana tokom vikenda u Sportskom centru Inđija. Protivnik je bila ekipa KMF „Micko Trend“ iz Novog Sada. Ovo je bila prilika da se vidi sa kakvim snagama raspolaže ekipa iz Inđije i da... Read more\nGlavnoSportStara Pazova 02/23/2018 0\nJuniorska reprezentativka Srbije u streljaštvu Marija Malić osvojila je bronzanu medalju prvog dana Evropskog prvenstva u mađarskom Đeru, u disciplini vazdušna puška. Članica “Jedinstva” iz Stare Pazove, sjajno je gađala u kvalifikacijama po novim pravilima i ostvarila najbolji rezultat koji je ujedno i novi evropski i svetski rekord. U... Read more\nInđija: Karatistkinja Minika Jurišuć seniorski prvak Vojvodine\nGlavnoInđijaSport 02/19/2018 0\nKaratiskinja inđijskog Železničara Minika Jurišić postala je seniorski prvak Vojvodine u borbama u kategoriji -61kg. Nakon izuzetnih rezultata u kategoriji mlađih seniorki u 2017. godini Monika je potvrdila svoj kvalitet i na samom početku 2018. godine te je zauzela tron -61kg u borbama na prvenstvu Vojvodine održanom u Staroj... Read more\nNovi meč Lige šampiona: “Vizura” dočekuje “Maricu” iz Bugarske\nGlavnoRumaSport 02/19/2018 0\nNajbolji srpski odbojkaški klub OK „Vizura“ Ruma sutra u Rumi očekuje novi izazov u elitnom evropskom takmičenju Ligi šampiona. U goste popularnim „ajkulicama“ dolazi bugarski šampion „Marica“ iz Plovdiva. Iako je u prvom meču „Vizura“ u Bugarskoj slavila maksimalnim rezultatom, kapiten srpskog šampiona Slađana Erić napominje da se protivnik... Read more


Đorđević: U rušenju Krivokapićeve Vlade učestvovali Porfirije i bački vladika Irinej - Politički.rs\nCDM, Foto: Pokret Oslobođenje, gov.me, Agencije\nLider srpskog nacionalističkog pokreta Oslobođenje Mlađan Đorđević, ujedno nekadašnji savetnik bivšeg predsednika Srbije Borisa Tadića, jutros se oglasio na Twitteru komentarom pada 42. Vlade Crne Gore.\n“Vladu prof. dr Zdravka Кrivokapića, Srbina, pravoslavca i intelektualca, oborile su mafijaške porodice Đukanović i Vučić sa svojim satelitima u Beogradu i Podgorici, licemerni zapadni predstavnici i vrh SPC, sa posebnom ulogom vladike Irineja bačkog i patrijarha Porfirija“, napisao je on a prenosi podgorički portal CDM.\nPodsećamo, Đorđević je svojevremeno sarađivao sa mitropolitom Amfilohijem i njegovim najbližim saradnikom Veliborom Džomićem. Pažnju šire javnosti u Crnoj Gori privukao je već 2010. godine kada je označen kao glavni finansijer opozicije, te da je rukovodio kampanjom srpskih političkih struktura uoči popisa stanovništva i osmišljavao proteste opozicije 2015. godine, piše portal CDM.\nOd sredine januara ponovo se pominje zbog povezanosti sa Predragom Lečićem, angažovanim u medijskom timu Vlade Zdravka Krivokapića, i organizacijom protesta građana protiv izglasavanja nepoverenja Vladi.\nTagged: MITROPOLIT IRINEJ BULOVIĆ, MLAĐAN ĐORĐEVIĆ, PATRIJAH PORFIRIJE, ZDRAVKO KRIVOKAPIĆ


LIDL U POŽAREVCU OD 11. JUNA • Poportal\nKompanija Lidl Srbija otvoriće prvu prodavnicu u Požarevcu 11. juna u 08.00 časova ujutru, u sastavu Stop Shop-a, na adresi Đure Đakovića bb. Ovo je ujedno prvi Lidl u Braničevskom okrugu, gde će potrošačima biti ponuđeni asortiman od 1600 pažljivo odabranih proizvoda i jedinstveno iskustvo kupovine. Prodavnica u Požarevcu počeće sa radom u isto vreme kada i novi savremeni diskont Lidl u beogradskom naselju Železnik, pa će ukupan broj Lidl prodavnica u Srbiji biti 41.\nPovodom otvaranja, a u znak podrške mamama i bebama, Lidl Srbija u saradnji sa kompanijom Apello i u okviru projekta „Taši-taši“, ima posebno iznenađenje za nove bebe u Požarevcu – „Bebinu čarobnu kutiju“. Sve mame iz Požarevca, čije se bebe rode u požarevačkom porodilištu nedelju dana od dana otvaranja Lidla, odnosno, od 11. do 17. juna će, kao znak pažnje, dobiti kutiju visokokvalitetnih proizvoda Lidl brendova „Cien“, „Lupilu“ i „Siempre“. Tu su kozmetički proizvodi koji neguju nežnu kožu mališana od prvog dana, ali i proizvodi za jednokratnu upotrebu. A da bi se i mame osećale komfornije, ova „čarobna kutija“ sadrži i proizvode za njih.


Lepa priča najmlađeg hokejaškog kolektiva u Srbiji u MOL ligi čini se da se bliži kraju. Nema sumnje da je premijerna sezona u regionalnim okvirima bila veoma uspešna, ali je posle poraza srpskog kluba od Dunaujvaroši na ledu dvorane "Pionir" (1:4) gotovo izvesno da se početkom februara završava pohod Beograđana na plej-of. Naravno, nada postoji dok god postoje teoretske šanse, a srpski oklopnici tu nadu su svime pruženim u ovoj sezoni više nego zaslužili. Ipak, zaostatak od 12 bodova u odnosu na Fehervar, klub koji se nalazi na poslednjem (osmom) mestu koje vodi u plej-of, znači da će naši momci u poslednjih pet utakmica morati da zabeleže praktično svih pet pobeda, a da se "Titani" u mečevima protiv MAC-a i Dunaujvaroši kod kuće, odnosno Jegešmedveka u gostima, ne raduju više od jednom.\nIako ovaj scenario nije nerealan, činjenica je da našem klubu do kraja takmičenja predstoji svih pet gostovanja, među kojima su ona protiv Korone, MAC-a i upravo Dunaujvaroši sve samo ne lagana (pre toga Beograd očekuju mečevi protiv Čikserede i Dunaree). Kako god da se borba za doigravanje završi, puleni Nemanje Jankovića u ovoj sezoni pokazali su mnogo, a nema sumnje da će do kraja takmičenja učiniti sve da pokažu pravo lice koje ih je krasilo u najmanje 80 odsto utakmica u drugom delu sezone i, uz malo sreće, pokušati da izbore plasman u doigravanje.\nDuel Beograda i Dunaujvaroši protekao je baš onako kako su stanje na tabeli i ambicije dva kluba nagoveštavali. U vrlo tvrdom, napetom, nervoznom i nadasve borbenom meču, gosti su bili nešto koncentrisaniji u najvažnijim momentima, a pokušaji da po svaku cenu zaustave prvu "udarnu iglu" srpskog tima Hjuga Turkota urodili su plodom. Mađarski hokejaši nisu nimalo štedeli hitrog kanadskog napadača kojeg su u nekoliko navrata zaustavljali (pre)oštrim startovima, sa očiglednom namerom da na taj način osujete njegovo najsvetlije moguće izdanje. I pored toga, Turkot je u 26. minutu uspeo da postigne gol u dvostrukom "pauer pleju", posle akcije Dominika Crnogorca i Uroša Bjelogrlića, upisavši se tako u strelce 28. put ove sezone.\nRaost kratkog daha: Trenutak kada Hjugo Turkot postiže izjednačujući golFoto: SHLS\nIpak, to je bilo dovoljno samo za izjednačenje, pošto je sredinom prvog perioda prvi poenter i drugi golgeter lige Kigan Dansero postigao vodeći gol, takođe u "pauer pleju". Ono što je možda odnelo prevagu na ovom meču je činjenica da su gosti mnogo bolje delovali u igri "specijalnih timova". Beogradu je ponovo nedostajala realizacija u situacijama sa jednim, pa čak i dva igrača više na ledu, jer su pored pomenutog gola Turkota, u još dva navrata imali priliku da stignu do gola, a u završnici druge trećine čak i veliku kaznu, tj. petominutni "pauer plej". S druge strane, Dunaujvaroš je svoje prilike koristila, pa je tako u 31. minutu Danil Kaškov još jednu situaciju sa igračem više pretvorio u pogodak za goste.\nBeograd je u poslednjih dvadeset minuta sve karte bacio na napad, ređali su se ataci na gol rivala, ali je izvanredan bio David Dušček (čak 40 odbrana), dok je totalna ofanziva naših momaka na drugoj strani ostavljala mnogo prostora za kontranapade, pa su, ruku na srce, prilike "Čeličnih bikova" delovale mnogo opasnije. Srpski klub u takvom razvoju situacije u igri je držao još jednom odlični Aleksej Trifonov (29 odbrana), ali je i on bio nemoćan kada su četiri i po minuta pre kraja grešku našeg napada, u još jednom "pauer pleju", u kontri u gol pretvorili asistenti Nađ i Hudec, odnosno egzekucijom Tihamer Bece. Tada je bilo prilično jasno da će Beograd teško i do samo jednog boda u ovom meču, a bila su mu potrebna sva tri. Janković je u završnici sve karte bacio na napad, povukao Trifonova na minut i 34 sekunde pre kraja, ali je samo dvadesetak sekundi pre kraja Žolt Azari stavio tačku na ovaj meč, pošto je u kontranapadu pogodio praznu mrežu za konačan trijumf gostiju – 1:4.\nUtakmicom protiv Dunaujvaroši srpski "oklopnici" oprostili su se od beogradske publike u ligaškom delu sezone, a ostaje nada da će posle pet teških gostovanja u narednih 13 dana, od kojih je prvo u petak protiv Čikserede (18 časova po našem vremenu), imati priliku da im se u plej-ofu ponovo prikažu i zajedno bore za najviši plasman u debitantskoj sezoni srpskog kluba na regionalnoj sceni.


Istraživanje: Koliko treba raditi da bi bili najproduktivniji? – Savršena\n12/02/2015 piše Natalija Jankovic\nNekada je manje više! (foto: Jean-Etienne Minh-Duy Poi/Flickr.com)\n[tweetherder]Česte pauze u toku rada su najbolje za produktivnost, fokusiranje i kreativnost[/tweetherder], ali najčešće to ne poštujemo, što zbog poslodavaca, što zbog lične neodgovornosti i želje da što pre dođemo kući i pobegnemo sa posla.\nMeđutim, posledica takvog rada je stres, iscrpljenost, prezasićenje poslom i nezadovoljstvo. Sa Univerziteta u Torontu ukazuju na to da pauza za ručak utiče bolje na produktivnost, a profesori sa Menadžmenta za HR (odeljenje za ljudske resurse), potvrđuju ovu konstataciju i dodaju da ljudski mozak ima ograničenu psihološku energiju, te da su pauze obavezne, jer kada se izvor energije isprazni manje smo fokusirani i ne možemo dati svoj maksimum.\nKompanija Draugiem Group je nedavno napravila istraživanje koje je bilo vezano za produktivnost svojih zaposlenih. Istraživali su koje su to navike najproduktivniih ljudi u kompaniji i ispostavilo se da 10 odsto zaposlenih koji najbolje obavljaju posao, zapravo, ne rade puno radno vreme od osam sati dnevno. Tačnije, prave pauze od 17 minuta na svakih 52 minuta rada.\nDakle, tajna uspeha nije u mukotrpnom i dugom radu, već u kratkim pauzama na određeni vremenski period koji je zapravo produktivan deo rada, dok je svaka pauza novo prikupljanje psihološke energije i pažnje za sledeću etapu rada. Takođe, interesantno je da osobe koje su pravile pauze na određeni period od 17 minuta i to slobodno vreme nisu utrošile na proveravanje mejlova, posećivanje društvenih mreža i slično, nego su šetale, pričale sa kolegama (ne o poslu) ili čitale knjige, su zapravo, bile najproduktivnije.\n[tweetherder]Većina nas misli da ako provodimo mnogo sati na radnom mestu, to znači da smo dobri radnici. [/tweetherder] Zapravo, studija je pokazala da je menadžerima bitno da zaposleni nemaju strah od toga da će neophodne pauze biti shvaćene kao izraz lenjosti i neproduktivnosti, naprotiv.\nPratite sledeće korake kako biste bili sigurni da ste obezbedili adekvatnu pauzu u toku dana:\nNapravite raspored dnevnih pauza – idealno na svaka 52 minuta.\nPodesite tajmer – podsećaće vas kada idete na pauze i kada se vraćate.\nNapravite realnu “to do” listu – često se dešava da napravimo listu obaveza koju ne možemo ispuniti.\nNapravite prioritete – odaberite tri glavna dnevna zadatka koje treba ispuniti, a dodatne zadatke stavite na posebnu listu i prilagođavajte obaveze, ako je potrebno. Psihološki je mnogo lakše kada imate listu sa tri umesto sa 30 zadataka.\nTagovi: Izdvajamo, Organizacija, Produktivnost, Psihologija, rad, saveti, zaposleni


Predsednik Vučić se sastao sa evropskom komesarkom Johanson - Radio televizija Pančevo\n17. juna 2021. 18. juna 2021. 0183\nVučić je nakon sastanka sa komesarkom Evropske unije za unutrašnje poslove i migracije Ilvom Johanson, istakao da su to značajna sredstva i zahvalio EU i evropskim poreskim obveznicima, što su taj novac dodelili Srbiji.\nPredsednik Aleksandar Vučić izjavio je, nakon potpisivanja Ugovora o podršci EU u upravljanju migracijama – druga faza za unapređenje prihvatnih kapaciteta, usluga zaštite i pristupa obrazovanju, da će Srbija dobiti više od 11 miliona evra za podršku kapacitetima za migrante i njihovo obrazovanje.\nPredsednik je to rekao nakon sastanka sa komesarkom Evropske unije za unutrašnje poslove i migracije Ilvom Johanson i potpisivanja ugovora na koji su svoj potpis stavili ministarka za evropske integracije Jadranka Joksimović, šef Delegacije EU u Srbiji ambasador Sem Fabrici i predstavnica Međunarodne organizacije za migracije (IOM) u Srbiji Lidija Marković.\nVučić je rekao da je sa evropskom komesarkom razgovarao o čitavom spektru važnih pitanja.\nNa teritoriji Srbije srpečenoje 38.226 nezakonitih prelazaka državne granice, od čega 17.205 na ulazu, 21.021 na izlazu, što je rast od 89 odsto u odnosu na 2019. godinu, rekao je Vučić.\n„Dakle postali smo efiaksniji i sa neuporedivo boljim rezutlatima“, rekao je Vučić.\nPredsednik Srbije Aleksandar Vučić izjavio je da je komesarku Evropske unije za unutrašnje poslove i migracije Ilvu Johanson upoznao o tome koliko je napornog rada Srbija uložila u proteklih pet, šest meseci kako bi se otvorili novi klasteri i da bi istovremno mogla da pokaže koliko toga je urađeno u oblasti vladavine prava.\n„Mislim da svi to primećuju, a da li i kada će on biti nagrađen nije na nama. Naš posao je da to radimo zbog sebe i da vidimo šta mozemo da uradimo za nasu zemlju. Klastere otvaramo zbog svoje zemlje“, istakao je Vučić posle sastanka sa komesarkom i doda da joj je dostavio i poseban izveštaj o tome šta je urađeno.\nOn je rekao i da je komesarku Johanson zamolio, imajući u vidu njen ugled i uticaj, da doppinese još jednom važnom pitanju za Srbiju, a to je ubrzanje poslova na gradnji brze pruge Beograd-Niš-Preševo-Tabanovce do Severne Makedonije, jer bi to, kaže, bio najznačjaniji i najvidljiviji projekat koji Srbija radi zajedno sa EU i koji bi ostao za narednih 50 godina.\nVučić je ukazao da bi ta pruga u velikoj meri doprinela razvoju tog dela Srbije, a povećali bi se i uslovi za investiranje, dok bi Niš postao centar jugoistočne Evrope i saobraćajno čvorište.\nOn je naveo da pripreme i razgovori sa delegacijom EK u Beogradu idu dobro, ali da s e njegova dodatna molba odnosi na to kako bi se radilo brže i izbegle biroktratske prepreke.\nNajavio je da se uskoro očekuju i radovi na putu Niš – Pločnik, u okviru puta Beograd-Niš-Drač i da je za nas i taj projekat važan, jer ta saobraćajnica ide koroz toplički region koji je jedan od dva najsiromašnija u Srbiji.\nNapominje da bi te saobraćajnice bi le značajne, ne samo za bolji životi ljiudi, već i za rast evropske popularnosti.\nVučić je zahvalio,kako je rekao, evropskim prijateljima što ćemo dobiti od EU 44 miliona evra poklona za taj deo puta, kao i da će za brzu prugu grantovi biti između 35 i 50 posto, što je, kako kaže, ogroman novac.\nUz zahvalnost komesarki Johanson Vucić je uputio poziv i da što češće posećuje Srbiju.\nPoslovni savet privrednih komora za bolju saradnju Srbije i Saudijske Arabije\nJasmina Petkovic 6. juna 2019. 6. juna 2019.


► Greta Tunberg optužila države za prevaru u borbi protiv klimatskih promena\nPrema Pariskom sporazumu o klimi iz 2015. koji predviđa ograničenje maksimalnog zagrevanja na plus dva stepena nije obuhvaćen međunarodni vazduhoplovni ili pomorski sektor. A na tržištu emisionih jedinica, o čijim propisima se pregovara na ovoj konferenciji, omogućuje se državama da nadoknade svoje emisije.\nTunberg je rekla da se ovaj sastanak izgleda pretvorio u priliku za neke zemlje da pregovaraju o propustima i izbegnu da povećaju svoje ambicije. Ona je rekla da zemlje uspevaju da nađu vešte načine da izbegnu da se angažuju za prave akcije. Ona je takođe pomenula da odbijaju da plate da pomognu zemljama koje su već pogođene klimatskim katastrofama.\nNeposredno pre Grete Tunberg, direktorka Grinpis internešenela Dženifer Morgan ljutito je navela da nikad u 25 godina nije videla toliko veliki rascep između konferencije o klimi i spoljnog sveta.


Đurić: Blokada manastira čin bezumlja - 07.01.2018, Sputnik Srbija\nDirektor Kancelarije za KiM Marko Đurić rekao je da jučerašnja blokada manastira Presvete Bogorodice u Đakovici od strane Albanaca predstavlja čin bezumlja. 07.01.2018, Sputnik Srbija\n14:10 07.01.2018 (Osveženo: 14:37 07.01.2018)\n„Postavlja se pitanje šta ovde rade hiljade pripadnika Kfora, Euleksa i svih misija kada nisu u stanju da obezbede da četiri monahinje mogu da dišu i da žive slobodno?“, rekao je Đurić za RTS.\nDodao je da oni koji su blokirali srpske monahinje u manastiru ne shvataju da su one iza manastirskih zidina mnogo slobodnije od njih koji su u „okovima mržnje, želje da se drugi narod zatre“.\n„Prava sloboda leži u ljubavi, to bi mogli od Božića da nauče“, rekao je Đurić.\nKako kaže, Božić se na KiM proslavlja u dubokom uverenju svih da je borba za ostanak srpskog naroda blagoslovena i u neiscrpnoj želji za slobodom.\n„Zato ćemo mi, predsednik i vlada i narod, složno i u ovoj godini nastaviti da se borimo za to da ovde opstanemo i pomognemo našem narodu, uvereni u to da je to dostižno i da umnogome zavisi od nas samih“, naveo je Đurić.\n6 Januar 2018, 22:02\nUpitan za zahtev o izmeni Zakona o Specijalnom sudu za ratne zločine OVK koji je izazvao nesuglasice u kosovskoj skupštini, Đurić je rekao da se Srbija zalaže za to da ratni zločinci budu kažnjeni, ali da, s obzirom na to da Srbija nije konsultovana pri osnivanju ovog suda, ne treba sada njoj da se obraćaju za pomoć u rešavanju sukoba.\n„Kako je predsednik Vučić precizno primetio, osnivanje tog specijalnog suda i njegov rad, pa i sadašnja situacija, stvar su odnosa između Albanaca i njihovih partnera i prijatelja. Nisu nas pitali kad su osnivali taj sud, kada je možda i moglo da se dogovori da to zaista bude međunarodni sud, ne treba ni sada da nas zovu kada su se posvađali“, naveo je Đurić.


U Srbiji rad obustavile 24 policijske uprave - Bor 030\n20. februara 2020. | 04:33\nNaslovna Vesti Hronika U Srbiji rad obustavile 24 policijske uprave\n9.2.2011. | 17:47\nZbog dezinformacija u medijima oko obustave rad zaposlenih u Ministarstvu unutrašnjih poslova i broja zaposlenih koji učestvuju u obustavi rada, Nezavisni sindikat policije (NSP) saopštio je da su do danas u Srbiji, od 27, rad obustavile 24 policijske uprave, uz poštovanje minimuma procesa rada.\nPolicijski sindikati razmatraju platformu za povećanje plata\nPredstavnicima policijskih sindikata, na jučerašnjem sastanku sa premijerom Mirkom Cvetkovićem i ministarkom finansija Dianom Dragutinović, ponuđena je platforma za poboljšanje materijalnog i socijalnog položaja, potvrđeno je Tanjugu u dva reprezentativna sindikata policije.\nPredstavnik Nezavisnog sindikata policije Velimir Barbulov rekao je Tanjugu da su na sastanku učestvovali i predstavnici ostalih policijskih sindikata, a da je ministar finansija ponudila platformu za povećanje zarada.\nPrema njegovim rečima, ta platforma, sa kojom članovi sindikata nisu detaljno upoznati, zasniva se na ekonomskoj situaciji u državi i budžetskim prihodima i planiranim dodatnim izdvajanjima za policiju.\nBarbulov je dodao da je dogovoreno i da već, najverovatnije od ponedeljka, Nezavisni sindikat policije i drugi reprezentativni sindikat – Policijski sindikat Srbije, otpočnu razgovore sa ministarstvom finansija o potpisivanju posebnog kolektivnog ugovora.\nPredsednik Policijskog sindikata Srbije Veljko Mijailović je rekao Tanjugu da taj sindikat danas očekuje da dobije predlog za povećanje zarada, a koji bi trebalo da važi do sistemskog rešenja – potpisivanja posebnog kolektivnog ugovora za radnike MUP-a.\nMijailović je rekao i da bi u ponedeljak trebala da bude formirana radna grupa koja će sa predstavnicima ministarstva finansija pregovarati o potpisivanju posebnog kolektivnog ugovora za radnike MUP-a.\nPrema njegovim rečima, taj sindikat očekuje i precizne informacije o planiranim sredstvima za poboljšanje materijalnog položaja do sistemskog rešenja problema – posebnog kolektivnog ugovora, od čega se neće odustati.\nZa razliku od drugog reprezentativnog sindikata – Nezavisnog sindikata policije, čiji članovi su prošlog četvrtka stupili u zakonsku obustavu rada, Policijski sindikat Srbije to nije učinio, ali je Vladi Srbije od juče dao rok od 14 dana da se izjasni o usaglašenom predlogu posebnog kolektivnog ugovora za pripadnike MUP-a.\nUkoliko predlog do tada ne bude prihvaćen, biće “odmrznuta” odluka o štrajku, koji će započeti 18. februara, saopštio je PSS.


Na teritoriji Jablaničkog okruga u poslednja 24 sata registrovan je jedan novi slučaj zaraze virusom korona.\nU Zavodu za javno zdravlje Leskovac kažu da je iz laboratorije "Vatreno oko" i sa Instituta za javno zdravlje u Nišu u poslednja 24 sata stiglo 30 rezultata, od čega za grad Leskovac 19.\nKako se dodaje, jedan rezultat je sa pozitivnim nalazom, a reč je o osobi sa teritorije Leskovca.\nTrenutno se iz laboratorije "Vatreno oko" čeka 29 rezultata za lica koja su uzorkovana u Zavodu za javno zdravlje Leskovac, Opštoj bolnici Leskovac i domovima zdravlja Jablaničkog okruga u prethodnim danima.\nZemljotres jačine 6,3 stepena Rihterove skale pogodio je Hrvatsku danas oko 12:20 časova, a potresi su se osetili i širom Srbije. Treslo se u Beogradu, ali i u Novom Sadu i širom Vojvodine.\nDva potresa koja su pogodila okolinu Zagreba rano jutros jačine 5,2 i 4,9 stepeni po Rihterovoj skali mogli su se osetiti i u Srbiji, rekli su za "Blic" iz Republičkog seizmološkog zavoda.\n"Moćan i jak potres, u Beogradu je mogao da bude intenzitet od 4 stepena": Naš seizmolog o RAZORNOM ZEMLJOTRESU u Hrvatskoj koji se osetio i kod nas\nSeizmolog Slavica Radovanović kaže za "Telegraf" da se zemljotres ovakve jačine osetio se u svim mestima na udaljenosti do 600 kilometara od epicentra.


Nova Varoš - Vilovi seoski turizam 135\nNova Varoš – Vilovi seoski turizam 135\nOd Beograda se do Nove Varoši putuje Ibarskom magistralom više od 4 i po sata vožnje, putanjom od 270 km. Izgradnjom modernih saobraćajnica koje vijaduktima povezuju centralnu Srbiju sa Zapadnom Srbijom, te dalje sa južnim tokom prema Crnoj Gori, turistička destinacija Zlatara i njegove okoline izvanredne lepote je dobila veliki značaj za turizam Srbije. Zlatar je takođe i pogodno odredište svima koji na putu do Jadranskog mora žele kratak i okrepljujući odmor, gde se na predivnom obronku planine Zlatar na 1200 metara nadmorske visine, nalazi seosko turističko domaćinstvo u prirodnom okruženju kao iz bajke. Selo Vilovi se nalaze 5 km od Nove Varoši, nedaleko od Zlatarskog i Uvačkog jezera, u okviru Specijalnog rezervata prirode “Uvac”. Rezervat prirode “Uvac” je, zahvaljujući netaknutom prirodnom ambijentu, jedno od najvećih prirodnih staništa beloglavog supa u Evropi, a svakako najveće na Balkanu.\nPrekrasno selo Vilovi u Novoj Varoši se nalaze na nadmorskoj visini od 1200 metara, okruženo gustim borovim šumama i mirisnim livadama. Na ulasku u Novu Varoš skreće se levo prema Specijalnom rezervatu prirode Uvac, na trećem kilometru je seosko turističko domaćinstvo koje toplo preporučujemo. Domaćini koriste prizemlje objekta nove i moderne kuće za izdavanje, a gostima su na raspolaganju tri dupleks udobna sa lepo uređenim kupatilima apartmana na prvom spratu. Svaki apartman je pastelne boje i veoma prijatno uređen modernim drvenim nameštajem, sa prostranim kupatilima i pogledom na planinu Zlatar. Najveći apartman ima mini kuhinju i veoma je pogodan za boravak porodica sa malom decom.\nU prostranom dvorištu se nalazi nekoliko tradicionalnih vajata u kojima se čuva pšenica i kukuruz koje gaje vredni domaćini. Jedan vajat je preuređen u apartman, tako da je na raspolaganju gostima koji vole tradicionalnu vrstu smeštaja. Vajat se sastoji od dve prostorije i kupatila, od kojih je jedna ulaz i predsoblje, a druga soba ima ležaj na razvlačenje i dnevni boravak. Tradicionalne zlatarske specijalitete iz sopstvene proizvodnje ovog seoskog turističkog domaćinstva priprema vredna domaćica, bogatog ugostiteljskog iskustva. Zahvaljujući raznovrsnoj ponudi izuzetno ukusne i zdrave hrane – preporučujemo komplet pansion. Ovo je jedno od najkvalitetnijih seoskih turističkih domaćinstava na teritoriji Opštine Nova Varoš.\nAktivnosti : šetnje, vožnja katamaranom, plastenje sena, pečenje rakije, sakupljanje lekovitog bilja, izleti u regiji Zapadna Srbija\nObližnja zanimljiva mesta : Uvačko jezero-Specijalni Rezervat prirode Uvac koji je najveće prirodno stanište beloglavog supa na Balkanu, Zlatarsko jezero, manastiri Dubnica i Mileševa, Kamena Gora, Sopotnica, Selo Štitkovo….


Milun Papić, direktor „Arme“, kaže da je tražnja povećana zbog primene novog Zakona o bezbednosti saobraćaja prema kome traktori bez kabine ne mogu na javni put. Pre 15 do 20 godina ova fabrika je isporučivala 700 kabina mesečno, ali su u međuvremenu proizvođači traktora ušli u krizu.\n– Sad proizvodimo lake kabine za traktore IMT-a po ceni od oko 600 evra po komadu i za IMR drugu varijantu sa grejačima, a cena je 1.300 evra. Kabine se atestiraju na Saobraćajnom fakultetu i zahvaljujući starim iskusnim majstorima brzo smo postigli visok kvalitet. Posao ide dobro, plaćanja su uredna i ovih dana ćemo povećati isporuke, ali nam treba nekoliko varilaca i montažera kojih nema na tržištu rada u Baču – kaže Papić. On dodaje da je građevinarstvo kao glavni kupac „Arminih“ armaturnih mreža u ozbiljnoj krizi iz koje se ne može izvući bez ozbiljnijih intervencija države.\n– Posao s kabinama došao nam je kao dopuna našeg programa, a za armature proširujemo tržišta. Prisutni smo u svim državama bivše Jugoslavije, a ima dobrih izgleda da dopremo i do Libije i Irana – poverio nam je Papić informaciju o kojoj će se narednih dana mnogo više znati. Vlasnik fabrike Marko Jovešić potpisao je protokol o izgradnji fabrike armaturnih mreža u Iranu. „Mi prodajemo opremu i tehnologiju i obučavamo iranske radnike. Reč je o velikoj investiciji“, završio je Papić.


Izraelski napad: Hamas poziva svoje borce na osvetu\nod Admin taj Ned 28 Dec 2008 - 22:56\nIslamski radikalni pokret Hamas i drugi palestinski pokreti pozvali su danas svoje borce na osvetu zbog izraelskih vazdušnih napada u pojasu Gaze\n"Svim borcima se naređuje da odgovore na izraelski napad", navodi se u saopštenju palestinskog pokreta Islamski d#$4ihad, a slično saopštenje je objavio i Hamas, kao i neki drugi palestinski pokreti.\nViše od 120 Palestinaca je poginulo u vazdušnim napadima koje je izraelska vojska danas izvela na pojas Gaze koji kontroliše palestinski Hamas, javila je katarska televizija Al-D#$4azira pozivajući se na bolničke izvore.\nAgencija Rojters je javila, pozivajući se takođe na bolničke izvore da je u napadima poginulo najmanje 140 osoba, dok je na stotine ranjeno.\nMinistar unutrašnjih poslova za pojas Gaze, izjavio je da su u napadima uništeni svi objekti Hamasovih bezbednosnih snaga.\nU međuvremenu, izraelska vojska je potvrdila da je u subotu izvela opse#$4ne vazdušne napade na pojas Gaze sa ciljem, kako je navedeno, da "zaustavi terorističke napade koji su poslednjih nedelja izvođeni na nastanjena mesta na izraelskoj teritoriji", rekao je portparol izraelske vojske.\n"Upozorili smo na naše napade palestinsko civilno stanovništvo u pojasu Gaze, a Hamas koji se krije među tim stanovništvom je jedini odgovoran za ovu situaciju", rekao je portparol agenciji Frans-pres.\n"Naše operacije će se nastaviti i biće ako je potrebno i proširene", dodao je on.


pobednik EU takmičenja\nPobednik Srbije na međunarodnom takmičenju koji organizuje Evropska komisija EEPA je Startap akademija, škola preduzetništva koju su završile već 3 generacije mladih koji iz naše zemlje kreiraju globalne tehnološke inovacije i biznise.\nMinistarstvo privrede je kao nacionalni koordinator takmičenja European Enterprise Promotion Awards, u skladu sa kriterijumima koje propisuje Evropska komisija, izabralo nacionalne pobednike koji će predstavljati našu zemlju na finalnom takmičenju u novembru 2015. godine, u Luksemburgu. U kategoriji promocije preduzetničkog duha, pobednik je beogradska organizacija SEE ICT sa inicijativom Startap akademija.\nStartap akademija je škola tehnološkog preduzetništva koja je namenjena svima koji žele da pokrenu startap ili u njemu učestvuju. Kroz akademiju je prošlo tri generacije — 30 startap kompanija koje zapošljavaju preko 100 mladih ljudi i koje su dobile međunarodne investicije u iznosu od 1 milion evra.\nNa jesen kreće i četvrta generacija Startap akademije, a svi oni koji žele da iz Srbije kreiraju proizvode za globalno tržište mogu da očekuju značajnu podršku tokom ovog programa, od validacije ideje do pronalaženja tržišta i investicije. Više informacija o načinu prijave i onome što vas očekuje možete videti na zvaničnom sajtu.\nOno što je doprinelo pobedi je svakako najveći startap događaj u regionu koji je okupio preko 200 tehnoloških preduzetnika i više od 700 mladih koji upravo u ovoj oblasti vidi potencijal za razvoj zemlje. Start Srbija događaj održao se 16. maja u Domu omladine i na njemu se predstavilo 8 najuspešnijih timova sa poslednje generacije Startap akademije i predstavlja finale kampanje “Znam da možemo”, koji su lansirali pioniri domaće stratap scene, SEE ICT, a koja je imala za cilj podizanje pažnje javnosti o uspesima mladih u Srbiji koji su svojim radom i pameću pokazali da je u Srbiji moguće napraviti svetsku karijeru i biznis.\nSEE ICT je organizacija koja okuplja tehnološke preduzetnike u zemlji. Osim toga što uzima vrlo aktivnu ulogu u pružanju podrške i edukacije preduzetnicima u IT industriji, kroz brojne programe, poput Startap Akademije, Startit Festa, iOS Akademije, portala Startit.rs, ova organizacija ulaže i značajne napore u privlačenje investicija za svoje timove, o čemu svedoče i ostvareni rezultati.\nOd 2006. godine evropskom nagradom Enterprise Promotion Awards nagrađuje se doprinos u promovisanju preduzetništva i malih preduzeća na nacionalnom, regionalnom i lokalnom nivou. Od pokretanja ovog takmičenja, prijavljeno je preko 2800 projekata i podržano je osnivanje više od 10.000 novih firmi. SEE ICT će u novembru ove godine biti predstavnik Srbije u Luksemburgu na finalu ovog takmičenja.


Čačak: Na respiratorima devet osoba | CEMAFORUM.rs\nČačak: Na respiratorima devet osoba\nU Čačku je od petka preminulo sedam osoba. U bolnici je trenutno hospitalizovano 160 pacijenata.\nKako je izjavio dr Radenko Luković, rukovodilac Radnog tima za praćenje širenja koronavirusa u Čačku, na respiratorima je devet pacijenata. U petak je pregledano 83 , a juče 45. U subotu je jedan pacijent poslat na lečenje u tercijalne institucije.\n"Najvažnije da se građani pridržavaju mera opreza, kako bi zdravstveni sistem mogao normalno i pravovremeno da deluje. Virus nepredvidljivi i da klinička slika može da se promeni u roku od nekoliko sati", istakao je Luković.\nU petak je otpušteno devet pacijenata, u subotu šest , a u nedelju sedam.\nPrema mišljenju rukovodioca Radnog tima o sportskim takmičenjima i početku školske godine još uvek je rano da se govori. Treninge se preporučuje da se održavaju u malim grupama do pet osoba kako bi se se i na ovaj način sprečilo širenje bolesti COVID -19.


Turčesku: Uvođenje vjeronauke u škole najveći uspjeh crkava regiona - Glas Srpske\nTurčesku: Uvođenje vjeronauke u škole najveći uspjeh crkava regiona\nSrna 09.02.2019 22:54\nTrebinje - Profesor Univerziteta Konkordija iz kanadskog grada Montreala Lučijan Turčesku izjavio je večeras u Trebinju da je ponovno uvođenje vjerske nastave u državne škole najveći uspjeh crkava regiona.\n“Dok je većina zemalja usvojila nešto relaksiraniji pristup podučavanju religije, neke druge imaju snažno osjećanje da religija treba da bude dio nastavnog plana i programa, čak iako je ne mogu učiniti obaveznom onako kako bi željeli, zbog različitih međunarodnih zaštita slobode savjesti i vjeroispovijesti”, naveo je Turčesku na predavanju o temi “Religija i Evropa nakon pada gvozdene zavjese”.\nOn je istakao da su, što se tiče izbjeglica, neke crkve gostoljubljivije od drugih, ali da se većina zemalja u istočnoj Evropi nije suočila sa većim prilivom migranata sa Bliskog istoka, jer su oni zainteresovani za bogatije zemlje zapadne Evrope.\nTurčesku je istakao da se “gvozdena zavjesa” koristila kao politička, ideološka i vojna realnost podržana od Sovjetskog saveza nakon Drugog svjetskog rata, kako bi zaštitili sebe i zemlje koje su potpale pod njihovu sferu od uticaja zapadnih kapitalističkih ideologija.\nOn je govorio i o religiji u istočnoj i centralnoj Evropi i Rusiji, odnosno progonu same religije u periodu komunizma i njenom preporodu nakon pada Berlinskog zida i raspada Sovjetskog zaveza početkom devedesetih godina 20. vijeka.\nOvaj ugledni profesor približio je posjetiocima simpozijuma stavove crkve o abortusu, seksualnosti, nacionalizmu, te vjerskoj nastavi u državnim školama, ali i saradnji najviših zvaničnika crkava u istočnoj Evropi sa komunističkim režimom.\n“Crkve u regionu radije su zauzimale aktivan stav kada je uspostavljena demokratija i željele su da se njihov glas čuje kod rješavanja određenih problema”, naveo je Turčesku.\nOn je istakao da većina crkava u regionu nije zainteresovana da donosi regulative u oblasti seksualnosti, a da one koje to, ipak, jesu, naginju ka ekstremnom konzervatizmu, ohrabrujući zabranu abortusa, odbacivanje homoseksualnosti i ohrabrivanje tradicionalnih porodičnih vrijednosti.\n“Nacionalizam je nešto što je u većini temalja regiona povezano sa religijom, ali one zemlje koje su se priključile EU, kao na primjer Rumunija, uspjele su da snize nacionalističke tendencije”, naveo je Turčesku.\nPredavanjem o temi “Religija i Evropa nakon pada gvozdene zavjese”, koje je održao profesor Turčesku, u Trebinju je završen Šesti simpozijum “Teologija u javnoj sferi”.\nSimpozijum, koji je organizovao Centar za filosofiju i teologiju iz Trebinja, u protekla tri dana ugostio je eminentne stručnjake iz različitih društvenih oblasti i teologije, koji su posjetiocima približili najaktuelnije teme današnjice, kao što su koncepti države, savremena tehnologija, uticaj prosvjetiteljstva, te mir kao osnova svetih spisa.


U otvorenom pismu koji je objavio švajcarski "Blik" navijači "orlova" su se požalili na slavlje golova koje je uključivalo simbol "dvoglavog orla" i traže da se ubuduće ne koriste takvi gestovi.\nDetalj sa meča između Srbije i Švajcarske\nTakođe smatraju da Fudbalski savez Švajcarske treba da javno osudi Šaćirija, Džaku i kapitena Lihtnštajnera za takvu akciju u dresu nacionalnog tima i da se izvini.\n- Uvredljivo ponašanje srpskih navijača na stadionu, ali i deplasirane izjave našeg trenera posle utakmice osudjujemo najoštrije. Tako nečemu nema mesta u sportu - naglašavaju oni.\nGranit Džaka je provocirao posle izjednačujućeg gola protiv Srbije\nŠto se tiče slavlja igrača albanskog porekla, u pismu se ističe da taj gest predstavlja ne samo privrženost korenima, već Velikoj Albaniji, jer je to izraz utranacionalističke ideologije, koja je u poslednje vreme u jugoistiočnoj Evropi ponovo dobila na zamahu i koja izaziva zabrinutost ne samo kod Srba, već i Crnogoraca, "slovenskih Makedonaca" i Grka.\n- Time se bez ikakve sumnje stavlja do znanja da za Švajcarce srpskog porekla ima manje razumevanja nego za druge, kao i da njihovo mišljenje i osećanja manje znače od drugih, to jest da su gradjani drugog razreda. Međutim, Švajcarska je i naša domovina. Mi navijamo na utakmicama za švajcarsku reprezentaciju i radujemo se svakom golu, nebitno čijeg je porekla strelac. Nadamo se da će reprezentacija ostati još dugo na turniru i da će prilikom daljeg nastupanja prikazati drugačije ponašanje, ono zajedništva, a ne podele tudjim nacionalističkim simbolima - zaključuje se u pismu.


Ukrajina razmatra mogućnost zatvaranja granice sa Rusijom china radio international\nUkrajina razmatra mogućnost zatvaranja granice sa Rusijom\n2014-03-04 10:24:01 cri\nPrema saopštenju ukrajiskog lista"Istina", vicepremijer Ukrajine je u ponedeljak izjavio da ruski kamioni sa velikim brojem ljudi, čiji je cilj izazivanje provokacija, prelaze rusko-ukrajinsku granicu, zbog čega ukrajinska vlada razmišlja o zatvaranju granice sa Rusijom.\nPrema saopštenju ruske novinske agencije, ruski ministar inostranih poslova Sergej Lavrov je u Ženevi osudio nove predstavnike ukrajinske vlasti za kršenje prava nacionalnih manjina u Ukrajini i rekao da ekstremisti kontrolišu mnoge delove Ukrajine. Upućivanje ruskih vojnika u Ukrajinu ima za cilj zaštitu bezbednosti ruskih civila u ovoj zemlji.\nAmerički predsednik Barak Obama je istog dana izjavio da SAD razmišljaju o preduzimanju niza mera čiji je cilj izolovanje Rusije. Članice EU su održale hitan sastanak, na kojem je saopšteno da će članice G8 bojkotovati samit u Sočiju, koji treba da se održi u junu ove godine.\nKineski ministar spoljnih poslova Vang Ji o krizi u Ukrajini je rekao da kineska vlada inistira na diplomatskim principima i osnovim smernicama međunarodnih odnosa. Imajući u vidu istorijske činjenice i složenost problema u Ukrajini, Kina zauzima objektivan i pravedan stav i nada se da će kriza u Ukrajini biti rešena mirnim putem.


Jeftini letovi iz Rishiri do Južnog Sudana - Avio karte Rishiri Južni Sudan - eSky.rs\nAvio karte iz Rishiri do Južnog Sudana\nPretražite letove iz Rishiri do Južnog Sudana\nProverite najbolje prilike za letove iz Rishiri do Južnog Sudana\n✔ Postoje li posebne ponude za letove iz Rishiri do Južnog Sudana na eSky.rs?\n✔ Mogu li se pobrinuti za osiguranje prilikom rezervacije leta iz Rishiri do Južnog Sudana?\n✔ Ako rezervišem let iz Rishiri do Južnog Sudana, mogu li da rezervišem ujedno i smeštaj?\n✔ Koje avio-kompanije nude letove iz Rishiri do Južnog Sudana?\nBudite sigurni, da na eSky.rs ponuda letova iz Rishiri do Južnog Sudana uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Japana Jeftini letovi iz Japana Jeftini letovi za Akitu Jeftini letovi iz Akite Jeftini letovi za Tununak (AK) Jeftini letovi iz Tununak (AK)\nJeftini letovi do Somalije Jeftini letovi iz Somalije Jeftini letovi do Ende Hasan Aroeboesman Jeftini letovi od Ende Hasan Aroeboesman


UNS: Ne vraćamo se u Radnu grupu – Centar za razvoj lokalnih medija\nUNS: Ne vraćamo se u Radnu grupu\nUNS ističe da je Aleksandar Gajović sinoć pokazao da ne želi da se izvini zbog omalovažavanja žena, izvinjavajući se samo „onima koje je njegova izjava povredila“, čime je samo još jednom potvrdio stavove neprihvatljive za nosioca visoke državne funkcije.\nUNS podseća da je članica Radne grupe za izradu Medijske strategije na predlog UNS-a Ljiljana Smajlović pre ostavke predala predloge koje UNS smatra značajnim za Medijsku strategiju.\nUNS će u javnoj raspravi dati svoj doprinos izradi Medijske strategije iako neće učestvovati u Radnoj grupi i preuzeti, kao najveće i najznačajnije novinarsko udruženje, punu odgovornost za njenu izradu.\n„Ne treba sumnjati u to da će UNS da uloži maksimum napora da se kroz Medijsku strategiju, odnosno izmene zakonodavstva, obezbedi izdvajanje najmanje dva odsto budžeta lokalnih samouprava za medije. Tražićemo da projektno sufinansiranje bude privilegija, pre svega onih medija koji poštuju prava zaposlenih i profesionalne standarde“, rekao je Radomirović.


TeamViewer je hakovan 2016. godine, kompanija prećutala incident? | Burina.NET :: Novosti iz zemlje i sveta\nNemačka kompanija koja stoji iza TeamViewera, planetarno popularnog softvera koji korisnicima omogućava daljinski pristup računarima, navodno je hakovana 2016. godine, objavio je nemački list Špigl. TeamViewer je popularni softver za daljinsku podršku koji vam omogućava da bezbedno podelite vašu radnu površinu ili preuzmete potpunu kontrolu nad drugim računarom preko interneta sa bilo kog mesta na svetu. Sa milionima korisnika koji koriste njegovu uslugu, TeamViewer je oduvek bio predmet interesovanja hakera. Kako piše......\nKrunski svedok "državnog udara" u Crnoj Gori pobegao iz Srbije? RTV :: Region (Danas) - Srpski državljanin Aleksandar Saša Sinđelić, svedok saradnik u slučaju pokušaja terorizma u oktobru 2016. godine u Podgorici, juče je ilegalno ušao u Crnu Goru, jer su mu, kako je rekao,...\nSvedok saradnik u slučaju pokušaja terorizma prebegao u Crnu Goru\nHakovan vam je profil? Uskoro ćete moći lakše da ga povratite B92 :: Tehnopolis (Juče) - Instagram uvodi inovaciju koja će korisnicima kojima su profili bili hakovani omogućiti da ih lakše povrate....\nHuawei telefoni prikazivali reklame Booking.com na zaključanom ekranu Informacija.rs (Juče) - Huawei je uklonio reklame koje su se krajem prošle nedelje misteriozno pojavile na zaključanim ekranima nekoliko novih modela pametnih telefona. Kompanija tvrdi da nije kriva za ovaj incident koji je...


19.01.2022 ~ 11.03.2022\nList „Vatan“ u vijesti pod naslovom "Poziv Turske međunarodnoj zajednici za Bosnu i Hercegovinu", prenosi izjavu predsjednika Turske Erdogana, koji je istakao da je podrška Srbije suverenitetu i teritorijalnom integritetu Bosne i Hercegovine veoma važna za mir i stabilnost Balkana. Pozivajući na izbjegavanje koraka koji bi naštetili teritorijalnom integritetu Bosne i Hercegovine, Erdogan je rekao da međunarodna zajednica mora djelovati zajedno kako bi se prevazišla kriza u Bosni i Hercegovini.\nList „Haber Turk“ u vijesti pod naslovom " Moramo izbrisati rat iz historije svjetske politike ", prenosi izjavu turskog predsjednika Erdogana koji je izjavio, da rusku invaziju na Ukrajinu ne vidi kao realan pristup.\nErdogan je kazao da će o ovom pitanju razgovarati s ruskim sa predsjednikom Vladimirom Putinom, i istakao da ove regije više ne mogu prihvatiti ratne vihore , i da se ratovi moraju izbrisati iz historije svjetske politike.\nList „Star“ je prenio izjavu predsjednika Erdogana, koji je kazao, da ako nafta postane oruđe za mir, to trebamo i iskoristiti.\nOcjenjujući mogućnost saradnje sa Izraelom na istočnom Mediteranu, predsjednik Erdogan je rekao da bi izraelski predsjednik Yitzak Hertzog mogao obaviti posjetu Turskoj. Erdogan je kazao da političari postoje zbog uspostavljanja mira, i ukoliko bi nafta mogla da postane oruđe mira, mi to trebamo iskoristiti u tom pravcu.\nList „Hurijet „ je prenio vijest o tome da će realni rast bruto domaćeg proizvoda ekonomije biti preko 10 procenata , gdje se prenosi izjava potpredsjednika vlade Fuata Oktaya, koji je kazao, da svi pokazatelji ukazuju na daljni rast izvoza, i da je u 2021.godini godini realni rast bruto domaćeg proizvoda bio preko 10 procenata.\nDnevnik „Yeni Šafak“ prenosi da je Turska industrija igara brzo ušla u 2022. godinu se prenosi da je Turska je jedna od vodećih svjetskih zemalja u razvoju mobilnih igara sa više od 500 aplikacija. Turska kompanija za mobilne igre Dream Games, koja je uspjela dobiti investiciju od 255 miliona dolara, i dostigla vrijednost od 2,75 milijardi dolara, i tako postala jedna od najvećih kompanija za mobilne igre na svijetu. Turska kompanija Spyke Games je na drugoj strani uspjela dobiti investiciju vrijednu 55 miliona dolara.


Gordana Pavlovic među prvima se prijavila za rad u Slovacko\nTanjug 14. juna 2022. 18:56\nKRAGUJEVAC – Gordana Pavlović, jedna je od 2.000 zaposlenih u Fijatu, koja se među prvima prijavila za opciju odlaska na rad u inostranstvo, koju kompanija Stelantis nudi zaposlenima, a za Tanjug kaže da želi profesionalno da se usavrši, ali i da finansijski obezbedi svoju porodicu.\nGordana u Fijatu radi od samog početka, a odlazak u inostrantsvo vidi kao priliku da se profesionalno usavrši i finansijski obezbedi svoju porodicu jer uslovi koji su u ovom trenutku ponuđeni su, kako kaže, više nego odlični.\nGordana je već jednom bila u fabrici Pežoa u Trnavi u Slovačkoj, gde je početkom ove godine radila tri meseca kao operater u proizvodnji.\nSvoje iskustvo želela je da podeli, jer kako smatra, previše je negativnih komentara poslednjih dana oko uslova za rad u Slovačkoj i Poljskoj.\n„Ove godine sam išla u Slovačku da radim od marta do maja. U Fijatu sam zaposlena kao tim lider, ali sam ova tri meseca u fabrici u Slovačkoj radila kao operater u proizvodnji. To iskustvo koje sam stekla za tri meseca u Pežou, a mislim najpre na odnos šefa i radnika i obrnuto, me je oduševilo. Kada sam videla toliki broj ljudi i svi rade kao jedan me je fasciniralo. Radi se u tri smene, prva je od šest do 14 sati, druga od 14 do 22 sati i treća od 22 šest ujutru“, priča Gordana.\nPostoji, kaže, i prekovremeni rad, koji se plaća više od redovnog, a takođe, ko želi može da radi vikendom i to se plaća znatno više od rada tokom radne nedelje, kao i mogućnost još veće zarade na onu osnovnu koja je ponuđena.\n„Ja sam se prijavila za posao u inostranstvu zato što želim profesionalno da se unapredim, samim radom u toj fabrici, materijalno ću svoju porodicu da obezbedim, jer od zarade koja je ponuđena, jednu trećinu ću trošiti ja tamo, a dve trećine će ostajati i moći ću da pružim svojoj porodici bolji život“, priča Gordana.\nDodaje da su uslovi smeštaja, koji je kolektivan i na koji ne odlazi mnogo novca, odlični, da u sklopu tog kompleksa postoje i sportski tereni i park.\nPosle tromesečnog iskustva na radu u Slovačkoj, nije imala dilemu da li da se prijavi ponovo.\n„Moj cilj je da zadržim svoj stalan posao, u svom gradu, nakon dve godine provedene na radu u inostranstvu, ali takođe želim da na ovaj način obezbedim svoju porodicu. Za sve one koji se pitaju kakvi su uslovi rada i života, mogu samo da kažem da je sve fantastično.\nTamo je životni standard bolji nego ovde, ja sa trećinom plate koja mi se nudi mogu bez ustezanja da živim normalno, da plaćam stan i hranu“, navela je Gordana.\nOna je dodala i da turistički može dosta toga da se obiđe, kada je slobodan dan.\n„Vikednom na primer Bratislava, Beč. Što se dolaska kući tiče, ko želi može svakog vikenda da dođe, jer ima direktnih autobuskih linija, takođe sa ovom platom možete svojoj porodici da priuštite da dođe turistički na nekoliko dana“, kaže ona.\nDodaje i da je mnogo mogućnosti iako ima teških trenutaka, i da je veoma lepo otići i doživeti sve ovo što je ona doživela radeći tamo početkom godine.\n„Kada vidite sreću u vašoj porodici, da imaju dovoljno i da ste vi napredovali, to vas čini srećnim“, poručuje Gordana Pavlović, zaposlena u Fijatu koja će naredne dve godine raditi u jednoj od Stelantisovih fabrika u Slovačkoj ili Poljskoj.\nNapominje da je to samo njena lična odluka i da svako od njenih kolega treba da radi lično za sebe, ono što smatra prioritetom u životu.\nA njen prioritet, kao i njenih kolega, kojima je ona tim lider u Fijatu, je svakako siguran posao u rodnom gradu po povratku iz inostranstva i finansijska stabilnost porodice.


Kardiovaskularni bolesnici dodatno ugroženi tokom epidemije koronavirusa - Užicka Republika Press\nKardiovaskularni bolesnici dodatno ugroženi tokom epidemije koronavirusa\nSvetski dan srca obeležava se 29. septembra, a Srbija ga dočekuje sa neslavnom statistikom – oko dva miliona ljudi ima kardiovaskularne bolesti, a svake godine više od 50 hiljada pacijenata izgubi bitku sa ovim bolestima. Inače, od kardiovaskularnih bolesti u svetu boluje više od dve milijarde ljudi, a skoro 20 miliona pacijenata umre od bolesti srca i krvnih sudova. Bolesti srca i krvnih sudova zauzimaju vodeće mesto po oboljevanju i umiranju, kako u Srbiji, tako i u svetu.\nUdruženje “Moja duga šansa” zajedno sa lekarima kardiolozima, već nekoliko meseci organizuje onlajn savetovališta za sve kardiovaskularne pacijente u Srbiji.\nDo sada je realizovano 12 onlajn savetovališta na kojima je učestvovalo više od 20 lekara i pacijenata, članova udruženja, a koja se emituju svakog četvrtaka od 10 do 11 sati na Youtube kanalu “Pokucaj, mi smo tu”.\nTakođe, planiramo je da se do kraja godine organizuje još 14 onlajn savetovališta u istom terminu, kao i da o bolestima srca ne treba pričati samo jednom godišnje, 29. septembra, već što češće, sa više preventivnih i pravih poruka od strane lekara i pacijenata koji su preživeli infarkt, kako bismo edukovali građane i smanjili lošu statistiku.\n“Zato pozivam sve pacijente da je preuzmu, jer sve informacije koje se upisuju mogu olakšati komunikaciju sa lekarima, a takođe lekarima bi te informacije značile u daljem lečenju i praćenju pacijenata” , istakao je Ivan Tojagić, predsednik Udruženja “Moja druga šansa”, navodi se u saopštenju.\n“Cilj nam je da građanima u vreme kada je ograničen pristup zdravstvenim ustanovama, pružimo podršku i omogućimo što bolju edukaciju o samoj bolesti, načinu lečenja, ali i o značaju promene stilova života, kako bi što bolje držali svoju bolest pod kontrolom”, rekao je prof. dr Davidović .\n“Pacijenti moraju da postave svoje ciljeve u lečenju, najpre da zadrže prohodnost stentova lekovima, da ne dozvole napredovanje ateroskleroze na drugim koronarnim sudovima i spreče sledeći infarkt, da strožije regulišu pritisak, šećer, masnoće, težinu, da se rekreiraju, paze na ishranu, budu nepušači”, navela je ona, a navodi se u saopštenju.\nPodsećamo, tokom proleća i leta 2020. godine realizovano je 12 onlajn savetovališta. Tokom jeseni biće realizovano još 14 onlajn savetovališta svakog četvrtka od 10 do 11 sati počevši od četvrtka 1. oktobra.\nNa svakom onlajn savetovalištu učestvuje kardiolog, koji radi u koronarnoj jedinici i predstavnik Udruženja “Moja druga šansa”, koji daju savete i odgovaraju na pitanja pacijenata.\nPitanja se mogu postavljati na mojadrugasansa@gmail.com i na Facebook stranici udruženja “Moja druga šansa”.


Nexsas drvena drška NMH400g cena, cene Srbija, prodaja Beograd Novi Sad Niš\nNexsas drvena drška NMH400g cene\nEPonuda nije internet prodavnica već Vam omogućava da brzo i lako nađete Nexsas drvena drška NMH400g po najjeftinijoj ceni. Naš cilj je da kupci budu što bolje informisani o ponudi Nexsas drvena drška NMH400g na tržištu Srbije. Vrlo lako nalazite željeni proizvod za kategoriju Čekići cene, ne morate da lutate od sajta do sajta za Nexsas Čekići, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Nexsas drvena drška NMH400g sa PRODAVCEM. EPonuda ne može da garantuje potpunu tačnost specifikacije i slika za Nexsas drvena drška NMH400g. Pre kupovine, podatke za Nexsas drvena drška NMH400g proverite na sajtu PROIZVOĐAČA.


Nakon što je deset godina bila zatvorena za javnost, renovirana zgrada beogradskog Muzeja savremene umetnosti otvorena je izložbom "Sekvence. Umetnost Jugoslavije i Srbije iz zbirki Muzeja savremene umetnosti".\n“Osećaj je skoro nestvaran”, kaže autor izložbe kustos Dejan Sretenović za RSE.\n“Zgrada je potpuno obnovljena, renovirana, uvedena je nova tehnologija. Ovo je sada najsavremenije i tehnološki najnapredniji muzejski objekat u Srbiji”, opisao nam je Sretenović.\nNa otvaranju kojem je prisustvovao i veliki broj građana, nije bilo zvaničnih govora, niti obraćanja.\nUz ministra kulture i informisanja Vladana Vukosavljević, otvaranju su prisustvovali i bivši ministri Ivan Tasovac i Nebojša Bradić. Premijerka Ana Brnabić, gradonačelnik Beograda Siniša Mali i predsednica parlamenta Maja Gojković stigli su nešto kasnije.\nBrnabić je izjavila da joj je zbog ovakvih događaja drago što je prihvatila da vodi Vladu i da Vlada Srbije na ovaj način pokazuje da zaista brine o kulturi. Ona je najavila da će se sada usmeriti na otvaranje beogradskog Narodnog muzeja, zatvorenog četrnaestu godinu.


Aviolinija Tel Aviv – Sarajevo za unapređenje suradnje u turizmu – Pozitiv\nAviolinija Tel Aviv – Sarajevo za unapređenje suradnje u turizmu\nFederalna ministrica okoliša i turizma Edita Đapo sastala se s predstavnicima avio kompanije ISRAIR, jedne od tri najveće u Izraelu, koji su joj prezentirali prijedlog za uspostavu redovnih direktnih aviolinija na realiciji Tel Aviv – Sarajevo s ciljem unapređenja odnosa između dvije zemlje u oblasti turizma.\nTa vrsta suradnje uspostavljena je sa zemljama u regionu – Crnom Gorom, Srbijom, Albanijom i drugim i dala je odlične rezultate, kazali su predstavnici ISRAIR-a.\nNaglašeno je da je Sarajevo destinacija koja može biti atraktivna za turiste, pa i poslovne ljude iz Izraela. Ima dosta toga što povezuje dvije zemlje – od historijskog sjećanja, iskustva i tradicije, do jedinstvenih prirodnih i kulturno-historijskih znamenitosti. Tome u prilog ide i činjenica da nema neriješenih političkih pitanja između dvije zemlje, pa je izraženo uvjerenje da bi ovaj vid suradnje mogao biti uspostavljen na obostranu korist, saopćeno je iz Federalnog ministarstva okoliša i turizma, a prenosi Ured za odnose s javnošću Vlade FBiH.


Poslu s Britancima nada se 25 preduzeća | Privredna Komora Republike Srpske – Chamber of Commerce and Industry of Republic Srpska\nBy Vladimir Blagojevic 01/03/2018 Aktuelnosti, slide No Comments\nZa saradnju sa multinacionalnom grupacijom „Kingfišer“ iz Velike Britanije zainteresovano je 25 preduzeća iz BiH.\n– Na javni poziv je dostavljeno 25 prijava. Najviše prijavljenih preduzeća bavi se proizvodnjom plastike i prijavilo ih se 11. Predstavnici „Kingfišer grupe“ razmotriće pristigle prijave i za saradnju odabrati preduzeća koja zadovoljavaju njihove kriterijume. Ne možemo otkrivati koja su se preduzeća prijavila dok ne budu odabrana ona koje ispunjavaju sve uslove „Kingfišer grupe“ – kazali su u Spoljnotrgovinskoj komori BiH koja je bila most između britanske kompanije i domaće privrede.\nU Privrednoj komori RS nadaju se da će firme iz Srpske koje su se prijavile zadovoljiti standarde „Kinfišer grupe“ i da će neke od njih sklopiti posao sa ovom kompanijom.\n– Srpska ima uspješnih firmi iz sektora proizvodnje i prerade plastike. Vjerujemo da će neke od njih dobiti ovaj posao i uspostaviti saradnju sa Britancima. Svaki oblik saradnje sa inostranim kompanijama je od velike važnosti za privredu Srpske – kazao je portparol Privredne komore RS Vladimir Blagojević i dodao da domaće firme treba njegovati saradnju koju imaju sa preduzećima iz inostranstva i nastojati da osvajaju nova tržišta u čemu će imati podršku i Privredne komore RS.\nSjedište „Kinfišer grupe“ je u Londonu, a ona prodaje proizvode za domaćinstva u više od 1.200 prodavnica u deset zemalja Evrope, Rusiji i Turskoj.\nSve prodavnice kompanija snabdijeva iz sedam izvornih kancelarija – istočna, južna i sjeverna Evropa, Balkan, Bliski istok, Šangaj i Hongkong.


EP U16, UDINE: Košarkaši Srbije ubedljivi protiv vršnjaka iz Bosne - Košarka, Vesti, Reprezentacija\nHotSport»Košarka, Vesti, Reprezentacija»EP U16, UDINE: Košarkaši Srbije ubedljivi protiv vršnjaka iz Bosne\nEP U16, UDINE: Košarkaši Srbije ubedljivi protiv vršnjaka iz Bosne\nStefan Smuđa| 2019-08-11T17:52:55+01:00\t11. avg 2019. 18:09|0 komentara|HotSport, kss.rs\nKadetska reprezentacija Srbije, igrači rođeni 2003. godine i mlađi, završila je rutinskom pobedom protiv selekcije Bosne i Hercegovine grupnu fazu takmičenja na Evropskom prvenstvu koje se održava u Udinama (Italija).\nIzabranici selektora Saše Nikitovića odigrali su u okviru trećeg kola grupe “D” tačno koliko je trebalo kako bi opravdali ulogu favorita protiv borbenog tima BiH. Svi igrači su dobili priliku da zigraju kako bi bili spremni za najvažnije mečeve koji predstoje na šampiontu : Srbija U16 – Bosna i Hercegovina U16 77:61 (25:11, 15:17, 19:12, 18:21). Reprezentacija Srbije zauzela je drugo mesto u grupi “D” i u meču osmine finala koji je na programu u utorak igraće protiv trećeplasirane ekipe iz grupe “C”, poraženog iz duela selekcija Slovenije i Litvanije.\nTAGOVI: Košarkaška reprezentacija Srbije, EP u Udinama


U poplavljenim područjima, prioritet će biti obnova domova | Energetski portal Srbije\nU poplavljenim područjima, prioritet će biti obnova domova\nBlagojević je rekao da će posle poplava, u kojima je, prema grubim procenama, pričinjena šteta od 25 miliona evra, prioritet biti obnova domova, dok će popravke mostova i puteva pričekati izveštaje sa procenama koje treba da dostave lokalne samouprave, prenose „Večernje novosti“.\nOn je dodao da će Kancelarija za javna ulaganja u četvrtak pred Vladu Republike Srbije izaći sa Programom obnove objekata zbog poplava, nakon čega može da krene isplata pomoći građanima.\n„Građani su pozvani da prijave štetu, a opštine već rade i procenjuju u kom stepenu su objekti oštećeni. Imamo pet kategorija – od najmanje za koju je predviđena pomoć od 120.000 dinara, do najveće štete za koju se planira iznos od 600.000 dinara“, rekao je Blagojević.\nOn je istakao da prve procene pokazuju da je u poslednjim poplavama oštećeno oko 1.000 kuća.\n„Kada opštine izdaju rešenja, Kancelarija će uplatiti sredstva direktno na račun korisnika“, objasnio je Blagojević.\n„U Kraljevu su poplave oštetile 460 stambenih objekata, a u Guči oko 250. Građani nemaju razloga za brigu, sredstva su obezbeđena“, poručio je Blagojević.\n„Večernje novosti“ dodaju da je, pored oko 1.000 kuća, u poplavama oštećeno oko stotinak mostova i nekoliko stotina kilometara puteva.


Delatnosti firme u Sloveniji i Evropskoj Uniji • DATA d.o.o.\nEU, Osnivanje poduzeća, Slovenija delatnosti firme u Sloveniji, osnivanje firme u Sloveniji, osnivanje kompanije u EU, osnivanje preduzeća u Sloveniji, otvaranje firme u EU, registracija firme u Sloveniji, registracija kompanije u EU\nPreduzetnici nam u DATI često postave pitanje koje i koliko delatnosti mogu registrovati kada otvaraju D.O.O. u Sloveniji. U ovom članku vam DATA odgovara na najčešća pitanja u vezi poslovnih aktivnosti u Sloveniji.\nDelatnosti firme – koliko delatnosti mogu registrovati?\nZakon o privrednim društvima definiše da D.O.O. ima primarnu delatnost, koja se registruje u skladu sa zakonom. Osim toga, firma može obavljati i sve druge poslovne aktivnosti koje su određene osnivačkim aktom firme.\nPrvi akt koji društvo donosi prilikom osnivanja jeste osnivački akt – odluka o osnivanju (ukoliko postoji samo jedan osnivač) ili društveni ugovor (za dva ili više osnivača). Njime se društvo osniva, i tom prilikom definišu se sve bitne karakteristike društva – ime, pravna forma, sedište, osnivači i delatnosti. U osnivačkom aktu obavezno se određuje primarna delatnost – ona radi koje se društvo osniva i od koje se očekuje da donese najviše zarade. Pored nje, u osnivačkom aktu moraju biti navedene i sve druge poslovne aktivnosti kojima će se društvo baviti. Društvo sa ograničenom odgovornošću može da obavlja sve delatnosti određene osnivačkim aktom ili društvenim ugovorom, pod uslovom da ispunjava uslove za obavljanje istih, ukoliko uslovi postoje.\nDelatnost firme može se promeniti tokom poslovanja. Ovo se uređuje donošenjem nove odluke skupštine društva. Ukoliko neka od sporednih poslovnih aktivnosti vremenom postane dominantna, društvo treba da izvrši izmenu osnivačkog akta.\nKada registrujete D.O.O., registrujete glavne delatnosti, međutim spisak pratećih može biti i mnogo širi. Preduzetnik obično registruje nekoliko delatnosti pored glavne, a ne postoje ograničenja u broju istih za kompaniju. Vlasnici mogu dodati ili ukloniti delatnost na našoj VEM/SPOT tački u DATI i to besplatno. To je moguće obzirom da formulišemo akt o osnivanju na takav način, da dozvoljava promenu vrlo jednostavno i bez dodatnih troškova.\nDelatnosti – regulisane delatnosti u Sloveniji\nOdređene poslovne aktivnosti nisu regulisane posebnim zakonom ili drugim propisima. To znači da svako može da ih obavlja bez potrebe za ispunjavanjem dodatnih uslova.\nOdređene poslovne aktivnosti su regulisane u Sloveniji. Ove delatnosti su na primer bavljenje transportom, prodajom lekova, prodajom hrane, izdavanjem nekretnina, bavljenje turizmom. Preduzetnik može obavljati regulisane delatnosti samo ako firma ispunjava određene uslove propisane zakonom ili drugim propisima. Regulisane poslovne aktivnosti možete registrovati u okviru svojih već postojećih aktivnosti u bilo kom trenutku. To možete učiniti kada registrujete firmu ili kasnije dodavati u svoje poslovne aktivnosti. Važno je da firma ne obavlja regulisane delatnosti i izdaje račune klijentima sve dok ne ispunjava uslove koje određene regulisane aktivnosti zahtevaju.\nRegulisane aktivnosti obično zahtevaju određeni nivo ili vrstu obrazovanja. Takođe mogu zahtevati posebne dozvole ili upis u registar nadležnih institucija. U nekim slučajevima, zahteva se poseban prostor za obavljanje delatnosti ili odgovarajuća oprema za ispunjavanje uslova.\nSprovođenje poslovne delatnosti takođe može biti podložno licencama ili koncesijama, a zahtevi se mogu odnositi kako na firmu, tako i na vođe poslovnih aktivnosti – zaposlene osobe. Neke aktivnosti zahtevaju da one budu jedina registrovana delatnost kompanije.\nDelatnosti – koje su najčešće poslovne aktivnosti u Sloveniji\nNakon što smo u DATI analizirali naše podatke, došli smo do zaključka da su najčešće registrovane delatnosti u Sloveniji transportna delatnost, građevinarstvo, prodaja i posredništvo. Odmah iza ovih poslovnih aktivnosti su IT usluge, ugostiteljstvo, iznajmljivanje nekretnina i online prodaja.


Abazović saopštio imena dvojice osumnjičenih koji su ukinuli zabranu ulaska Belivuku – Gerila\nGerila > Politika > Abazović saopštio imena dvojice osumnjičenih koji su ukinuli zabranu ulaska Belivuku\nAbazović saopštio imena dvojice osumnjičenih koji su ukinuli zabranu ulaska Belivuku\nobjavljeno na Oct. 15, 2021 u 10:42 am 15/10/2021\nPotpredsednik Vlade Crne Gore Dritan Abazović saopštio je da je grupa oko Veljka Belivuka u Crnu Goru dolazila i dok je na snazi bila zabrana ulaska.\nOn je na vanrednoj pres konferenciji rekao da su skidanje zabrane naredili Enes Baković i Zoran Lazović, a Specijalno državno tužilaštvo (SDT) su pozvali da utvrde ko je od njih dvojice to uradio.\nAbazović je, kako prenosi RTCG, saopštio i da ne postoji nijedna tabu tema za izvršnu vlast, te da su oni završili njihov dio posla.\n“Grupa oko Belivuka dolazila je u Crnu Goru dok je imala zabranu ulaska, uprkos zabrani, i tada su počinjena monstruouzna krivična djela na našoj teritoriji. Nakon toga smo saznali da su dolazili, da je neko skinuo zabranu i da su navodno imali određene pozive iz Srbije da bi bili praćeni na terotoriji Crne Gore“, rekao je Abazović.\n„Jasno je ko je naredio skidanje zabrane“\nPostavlja se, kaže, logićno pitanje: „Ako mi tražimo Svetozara Marovića na sve moguće načine, da ga isporuče Crnoj Gori, i to se ne dešava, ljudi sa takvim kriminalnim bekgraundom, na jedan poziv, bivši menadžment Uprave policije Crne Gore odobrava da ulaze bez ikakvih opterećenja“.\n„Jasno je ko je naredio skidanje zabrane. Došli smo do dva imena. To su Enes Baković i Zoran Lazović. Neka SDT utvrđuje ko je od njih dvojice to uradio“, rekao je Abazović.\n„Ohrabrujemo sve ljude unutar tužilačke organizacije koji ne žele da budu zaštitnici organizovanih kriminalnih grupa, urušavanja budžeta, i države i koji čekaju momenat da svoje znanje afirmišu na najbolji način“, rekao je Abazović, navodeći da su to ljudi na koje ova država mora da računa.\n„Ako želimo da se borimo protiv organizovanog kriminala moramo da delujemo kao jedinstveni sistem. Ono što je važilo do juče, neće više javiti. Od danas važe nova pravila“, rekao je Sekulović.\nMinistar Sekulović kaže da je cilj da se u ovom predmetu sazna puna istina: „I do pune istine treba da dođemo svi mi“.\nNa pitanje treba li još neko da odgovara, on je rekao: „O tom, po tom. Sve ćemo raditi u skladu sa nadležnostima“.\nDržavni sekretar MUP-a Rade Milošević rekao je da je dugo vremena nisu bili u stanju da dobiju odgovor ko je i na koji način skinuo zabranu Belivuku.\n„Pre desetak dana smo pokrenuli internu istragu i došli do podataka ko je skinuo tu zabranu, jer je MUP u posjedu svih baza policijskih i elektronskih baza i bilo šta što se uradi, mi imamo te tragove. Vođeni time mi smo utvrdili koje je lice skinulo zabranu“, rekao je Milošević.\nDa bi se nekome skinula zabrana, kako je pojasnio Milošević, jedini način je da lice kojem je data zabrana pokrene upravni postupak u kome se žali na rešenje, a o tom rešenju, kako je rekao, odlučuje MUP.\n„Znajuči taj podatak, mi smo dobili informacije da MUP nije vodilo taj postupak i da nije pokrenuta nijedna procedura kako se Belivuku i Miljkoviću skinula zabrana“, rekao je Milošević, navodeći da je „jasno da je gospodin Baković naredi usmeno“, što je, navodi on, dokaz jasne zloupotrebe.\nMilošević je objasnio da je od direktora Uprave policije Srbije Vladimira Rebića dobio zvaničan odgovor da oni nisu tražili ukidanje zabrane, i da su pokrenuli postupak da to utvrde.\n„Gdin Baković nema odbrane, slučaj je jasan i on je rešen. Zloupotrebljen je položaj i zabrana je skinuta suprotno važećim propisima Crne Gore“, rekao je Milošević.\nMiljanić: Evo zašto nam treba novi Tužilački savet\nDržavni sekretar MUP-a Zoran Miljanić da je celokupna situacija dokaz važnosti da se što pre izabere Tužilački savet.\n„On se mora izabrati što prije da bi našim mukama sa tužilaštvima došao kraj. Ovo je prevršilo svaku meru“, rekao je Miljanić.\n„Biće zaštićeni u mjeri u kojoj je to moguće shodno zakonu, da prijave kolege koje su naređivali, koji su upleteni u krivična djela, a naredni period će to dokazati“, rekao je Miljanić.\nPodsetimo, policijski rukovodioci Aleksandar Bošković i Saša Đurović uhapšeni su zbog sumnje da su zloupotrebili službeni položaj ukidanjem zabrane ulaska u Crnu Goru pripadnicima kriminalne grupe, Beograđanima Veljku Belivuku i Marku Miljkoviću krajem prošle godine.\nVesić: Gradnja metroa počinje u novembru, to je proces koji ne može da se zaustavi


ВЕЛИКА УЗБУНА У ХРВАТСКОЈ: 18.000 резервиста добило позив за ратни распоред\nPozivanje rezervista započelo je tokom septembra i trajaće do kraja godine, a nastaviće se i tokom sledeće godine\nHrvatske vlasti pozvale su na smotru oko 18.000 rezervnih oficira da bi odabrali ukupno njih 9.031 za potpuno popunjavanje šest pešadijskih rezervnih pukova Oružanih snaga, saopštilo je Ministarstvo odbrane Hrvatske.\nOd oko 18.000 pozvanih, odazvalo se njih oko 12.000. Iz kojih razloga se njih oko 6 hiljada nije odazvalo pozivu, zasad nema podataka, piše „Jutarnji list“.\nPozivanje rezervista izazvalo je veliku uzbunu u hrvatskoj javnosti, ali u Ministarstvu odbrane samo se drže svojih usvojenih planova popune, prema kojima tokom 2017. godine planiraju da formiraju šest pešadijskih pukova Oružanih snaga.\nPozivanje rezervista započelo je tokom septembra i trajaće do kraja godine, a nastaviće se i tokom sledeće godine.\nNakon što su krenula pozivanja razvrstanih rezervista, usledila su mnoga pitanja i sa njihove strane, ali i od strane poslodavaca, koja su njihova prava, piše „Jutarnji“.\nHrvatsko udruženje poslodavaca tražilo je odgovor od Ministarstva odbrane, gde stoji da svaki rezervista ima pravo na naknadu troškova prevoza, zadržavanje prava i dužnosti iz radnog odnosa, a onima koji ostvaruju pravo na penziju ili novčanu naknadu zbog privremene nezaposlenosti ostaje to pravo i dok izvršavaju vojnu obavezu.\nSvaki razvrstani rezervista koji je pozvan na osposobljavanje ili vežbu i koji je primio poziv mora da obavesti poslodavca da u tom razdoblju neće biti na radnom mestu, o čemu dobija potvrdu.\nOŠTRA REKACIJA KINE NA POTEZ AMERIKE\nERDOGAN TRAŽI NAZAD 1,4 MILIJARDE DOLARA OD BAJDENA\ndece ustase koga ce sad da kolju oce jos teretorije titine da dobiju ,prisvoje sebi srbske zemlje\nA si ti bolestan!!!\nNije bolestan, Hrvatska ce pokusati da drpi deo Bosne cim u njoj pocnu sukobi.\nTo je samo ratni raspored. Tako se to radi, na vreme.


U saobraćajkama osmoro povređeno - Top Novosti\nNaslovna Blace U saobraćajkama osmoro povređeno\nU saobraćajkama osmoro povređeno\nNa području Topličkog okruga, u toku jučerašnjeg dana dogodilo se pet saobraćajnih nezgoda u kojima je osam lica povređeno, saopštila je policija.\nU saobraćajnoj nezgodi u Prokuplju jedno lice je zadobilo lake telesne povrede i pričinjena je mala materijalna šteta.\nU jednoj saobraćajnoj nezgodi u Blacu tri lica zadobila su lake telesne povrede i nastala je mala materijalna šteta, a u drugoj saobraćajnoj nezgodi u Blacu nije bilo povređenih lica, pričinjena je mala materijalna šteta.\nU jednoj saobraćajnoj nezgodi u Kuršumliji tri lica su zadobila lake telesne povrede i nastala je manja materijalna šteta, a u drugoj saobraćajnoj nezgodi koja se takođe dogodila na području opštine Kuršumlija jedno lice zadobilo je lake telesne povrede i nastala je manja materijalna šteta, navodi se u saopštenju policije.\nTakođe, policija je saopštila da je u Prokuplju kod jednog lica pronađen heroin očemu više možete pročitati OVDE\nMožete pročitati i reportažu o višednevnoj potrazi za nestalim starcem na Jasrepcu: “Kako se Živadin pogubio na Jastrepcu”


Teško povređen vozač traktora u saobraćajnoj nesreći\nVulin: Vlada Crne Gore će morati da nadje drugo opravdanje za otimanje imovine SPC |\n► Teško povređen vozač traktora u saobraćajnoj nesreći\nVozač traktora (50) iz sela Donja Lisina kod Bosilegrada teško je povređen u saobraćajnoj nesreći, nakon čega je prebačen u Klinički centar u Nišu, saopšteno je danas iz Policijske uprave u Vranju.\nPrema policijskom izveštaju, do nesreće je došlo kada je vozač izgubio kontrolu nad traktorom sa priključnom mašinom i sleteo sa zemljanog puta.\nNjemu je prva pomoć ukazana u Domu zdravlja u Bosilegradu, nakon čega je prebačen u Zdravstveni centar u Surdulici a zatim u Zdravstveni centar u Vranju, odakle je zbog težine povreda prebačen u Klinički centar u Nišu.\nU eksploziji plinske boce u jednoj porodičnoj kući kod Kumanova poginulo je troje dece i šest osoba je teško povređeno, saopštila je policija Severne Makedonije.\nNajmanje sedam osoba, među kojima troje dece, poginulo je danas u Turskoj u zemljotresu magnitude 5,7 nedaleko od granice s Iranom, saopštile su vlasti u Ankari, dok je sa iranske strane...\nU centru Beograda poginuo radnik\nMuškarac (61) poginuo je danas u Beogradu kada je pao sa građevinske skele, potvrđeno je agenciji Beta u Hitnoj pomoći.\nDržavljanska Srbije poginula kod Prijedora\nDržavljanka Srbije poginula je u teškoj saobraćajnoj nesreći koja se dogodila na magistralnom putu Banjaluka-Prijedor, u mestu Kozaruša, saopšteno je iz Policijske uprave Prijedor.


Trenutno na samom portalu možete naći 15 lekcija koje su prevedene na hrvatskom jeziku, a koje zbog jezičke sličnosti mogu koristiti i nastavnici iz Srbije. Jedan od takvih resursa je i Moodle kurs koji govori o tome kako koristiti takozvanu Obrnutu učionicu (Flipped Classroom). Ovo je jedna od popularnih tehnika izvodjenja nastave u Evropskim obrazovnim institucijama i stoga ga toplo preporučujemo. Da bi ste mogli da koristitie Moodle resurse poterbno je samo da se registrujete kao novi član na Moodle portalu Scientix-a.\nPored ove, ukoliko odete u Scientix Resources sekciju i u filter obrascu pod opcijom Language odaberete Croatian, kao rezultat pretrage dobićete još 14 sadržaja koji vam mogu pomoći da realizujete određene sadržaje iz prirodnih nauka na interesantan i produktivan način.\nŽelimo na ovaj način da ohrabrimo nastavnike prirodnih nauka da se upuste u manje poznate tehnike, dele sa kolegama svoja iskustva i nastavne jedinici i da se uključe u na dalje u projekte koji promovišu razvoj priodnih nauka poput Scientix-a i GoLab-a.


Lopov u Beogradu ukrao 13 pečenih prasića i tri jagnjeta – mojKontakt portal – Radio Televizija Kontakt\nBerlin: Pečenje pečenice na ražnju nekoliko Srba umalo stajalo života\nLopov u Beogradu ukrao 13 pečenih prasića i tri jagnjeta\nOva pečenjara ima svoju prodavnicu na Zelenom vencu u Beogradu i pečeni prasići i jaganjci dopremljeni su u subotu oko osam časova “pikapom”, na kome je vidno bio ispisan naziv, kako bi kupci blagovremeno preuzeli pečenje.\nVlasnik pečenjare Dejan Jevtović (40) za agenciju Beta je izjavio da je radnik parkirao vozilo ispred prodavnice, pri čemu nije uzeo ključeve, i izašao da se preobuče kako bi iznio pečenu prasad i jagnjad.\n“Poslije tri-četiri minuta se pojavio ispred prodavnice ali nigdje nije bilo vozila, jer su lopovi uspjeli da ga pokrenu i odu u nepoznatom pravcu a da niko od kupaca niti prolaznika ništa nije vidio”, kaže Jevtović.\nOn ističe da je ukupna šteta oko 5.000 eura jer samo vozilo vrijedi polovinu ove sume.\nOva pečenjara godinama priprema pečenje za svoju prodavnicu u Beogradu i to svako jutro transportuje na Zeleni venac, jer je sva roba unaprijed naručena.\n“El Čapo” uhapšen zahvaljujući Šon Penu\nDanas promocija filma “Djeca” u 11 gradova Srpske


Ilustracije koje pokazuju lepotu ljubavne svakodnevice | CityMagazine\nPhilippa Rice je talentovana mlada umetnica koja stvara jednostavne ali lepe stripove koji govore o svakodnevnim pojavama. Među takvima je i Philippina omiljena tema je priča o ljubavi, ali takvoj da se izbegava bilo šta uzvišeno, i kroz crteže objašnjava lepota jednostavnih sitnica koje svaki ljubavni par doživljava, ali u kojima možda ne vidi svaki put veliku lepotu.\nPhilippa Rice je uspela da nam pokaže da svi mi, ma koliko nam se to činilo nemoguće, zapravo živimo u idiličnom svetu ljubavi. On se, kako neki ne bi očekivali, nalazi u sitnicama koje ljudi svakodnevno rade – dok peru zube, čitaju knjige, spavaju, idu u kupovinu ili jedu.\nUmesto da samo uzdišu, pišu ljubavnu poeziju i govore nežne reči, njeni junaci žive životom sa kojim se lako možemo identifikovati, a to znači da prepoznajemo sebe i svoje partnere u Riceinim ilustracijama. Imajte na umu da idealnog partnera ne čine ni materijalne niti fizičke karakteristike, već činjenica da sa nama može da provede mnogo vremena radeći obične stvari, a da se nikada ne oseti kao da je deo nečeg trivijalnog.\nSvakodnevica sa partnerom može da bude romantična bajkaOtvori galeriju\nDve izložbe Gorana Kosanovića ljubav · nežnost · parovi · svakodnevica